ΑΠΟΦΑΣΕΙΣ
Αριθμ. 5302
Α) Έγκριση τροποποίησης της υπ’  αρ. 7484/
17.07.2018 απόφασης της Διοικούσας Επιτροπής του Πανεπιστημίου Δυτικής Αττικής
(Πα.Δ.Α.) «Έγκριση Προγράμματος Μεταπτυχιακών Σπουδών με τίτλο ”Πληροφορική και Εφαρ-
μογές” του Τμήματος Μηχανικών Πληροφορικής και Υπολογιστών της Σχολής Μηχανικών
του Πανεπιστημίου Δυτικής Αττικής» (B’ 3484)
Β) Έγκριση του Εσωτερικού Κανονισμού Λειτουργίας του Προγράμματος Μεταπτυχιακών Σπου-
δών (Π.Μ.Σ.) με τίτλο «Πληροφορική και Εφαρμογές» του Τμήματος Μηχανικών Πληροφορικής
και Υπολογιστών της Σχολής Μηχανικών, σύμφωνα με τον ν. 4957/2022 (Α’ 141) και τον Πρότυπο
Κανονισμό Λειτουργίας των Π.Μ.Σ. του Πα.Δ.Α.
(B’ 4861/2023).
Η ΣΥΓΚΛΗΤΟΣ
ΤΟΥ ΠΑΝΕΠΙΣΤΗΜΙΟΥ ΔΥΤΙΚΗΣ ΑΤΤΙΚΗΣ
Έχοντας υπόψη:
1. Τις διατάξεις του ν. 4521/2018 «Ίδρυση Πανεπιστημίου Δυτικής Αττικής και άλλες διατάξεις» (Α’ 38).
2. Τις διατάξεις του ν. 4610/2019 «Συνέργειες Πανεπιστημίων και Τ.Ε.Ι., πρόσβαση στην τριτοβάθμια εκπαί-
δευση, πειραματικά σχολεία, Γενικά Αρχεία του Κράτους
και λοιπές διατάξεις» (Α’ 70).
3. Τις διατάξεις του ν. 4957/2022 «Νέοι Ορίζοντες στα
Ανώτατα Εκπαιδευτικά Ιδρύματα: Ενίσχυση της ποιότητας, της λειτουργικότητας και της σύνδεσης των Α.Ε.Ι. με
την κοινωνία και λοιπές διατάξεις» (Α’ 141) και ειδικότερα
τα άρθρα 79 έως 88.
4. Τον Εσωτερικό Κανονισμό Λειτουργίας του Πανεπιστημίου Δυτικής Αττικής.
5. Τον Πρότυπο Κανονισμό Λειτουργίας των Π.Μ.Σ. του
Πα.Δ.Α. (B’ 4861/2023).
6. Την υπό στοιχεία 135557/Ζ1/1-11-2022 εγκύκλιο του
Υπουργείου Παιδείας και Θρησκευμάτων «Εφαρμογή των
διατάξεων του ν. 4957/2022 “Νέοι Ορίζοντες στα Ανώτατα
Εκπαιδευτικά Ιδρύματα: Ενίσχυση της Ποιότητας, της Λειτουργικότητας και της Σύνδεσης των Α.Ε.Ι. με την κοινωνία
και λοιπές διατάξεις” για την οργάνωση και λειτουργία προγραμμάτων μεταπτυχιακών σπουδών και λοιπά θέματα».
7. Την υπό στοιχεία 108990/Ζ1/08-09-2022 απόφαση
του Υφυπουργού Παιδείας και Θρησκευμάτων «Ρύθμιση
των θεμάτων σχετικά με τη διαδικασία δωρεάν φοίτησης σε Πρόγραμμα Μεταπτυχιακών Σπουδών με τέλη
φοίτησης» (Β’ 4899).
8. Την υπό στοιχεία 18137/Ζ1/16-02-2023 κοινή απόφαση των Υπουργών Παιδείας και Θρησκευμάτων και
Επικρατείας «Καθορισμός των προϋποθέσεων και της
διαδικασίας οργάνωσης Προγραμμάτων Μεταπτυχιακών
Σπουδών με μεθόδους εξ αποστάσεως Εκπαίδευσης στα
Ανώτατα Εκπαιδευτικά Ιδρύματα (Α.Ε.Ι.)» (Β’ 1079).
9. Την υπ’ αρ. 7484/17.07.2018 απόφαση της Διοικούσας Επιτροπής του Πανεπιστημίου Δυτικής Αττικής
«Έγκριση Προγράμματος Μεταπτυχιακών Σπουδών με
τίτλο “Πληροφορική και Εφαρμογές“ του Τμήματος Μηχανικών Πληροφορικής και Υπολογιστών της Σχολής Μη-
χανικών του Πανεπιστημίου Δυτικής Αττικής» (B’ 3484).
10. Την υπ’ αρ. 9982/28.09.2018 απόφαση της Διοικούσας Επιτροπής του Πανεπιστημίου Δυτικής Αττικής «Κα-
νονισμός Σπουδών του Π.Μ.Σ. με τίτλο “Πληροφορική και
Εφαρμογές“ του Τμήματος Μηχανικών Πληροφορικής
και Υπολογιστών της Σχολής Μηχανικών» (B’ 4756).
11. Την υπ’ αρ. 20/13-12-2023 (θέμα 4ο) απόφαση
της Συνέλευσης του Τμήματος Μηχανικών Πληροφορικής και Υπολογιστών της Σχολής Μηχανικών, με θέμα
«Έγκριση τροποποίησης της Ίδρυσης του Π.Μ.Σ. “Πληροφορική και Εφαρμογές”».
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
5 Φεβρουαρίου 2024
ΤΕΥΧΟΣ  ΔΕΥΤΕΡΟ
Αρ. Φύλλου 839
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 839/05.02.2024
12. Την υπ’ αρ. 20/13-12-2023 (θέμα 5ο) απόφαση
της Συνέλευσης του Τμήματος Μηχανικών Πληροφορικής και Υπολογιστών της Σχολής Μηχανικών, με θέμα
«Έγκριση τροποποίησης του Κανονισμού Σπουδών του
Π.Μ.Σ. “Πληροφορική και Εφαρμογές”».
13. Την υπ’ αρ. 46969/12-05-2023 διαπιστωτική πράξη
του Αντιπρύτανη Έρευνας και Δια Βίου Εκπαίδευσης του
Πανεπιστημίου Δυτικής Αττικής «Εκλογή Πρύτανη του
Πανεπιστημίου Δυτικής Αττικής» (Υ.Ο.Δ.Δ. 454).
14. Την υπ’ αρ. 77275/1-09-2023 πράξη του Πρύτανη του
Πανεπιστημίου Δυτικής Αττικής «Ορισμός Αντιπρυτάνεων,
τομέων ευθύνης αυτών, κατανομής αρμοδιοτήτων και
σειράς αναπλήρωσης του Πρύτανη του Πανεπιστημίου
Δυτικής Αττικής» (Υ.Ο.Δ.Δ. 921), όπως τροποποιήθηκε με
την υπ’ αρ. 94297/12-10-2023 (Υ.Ο.Δ.Δ. 1141) όμοια.
15. Την υπ’ αρ. 124685/22-12-2022 απόφαση του Πρύτανη του Πανεπιστημίου Δυτικής Αττικής «Συγκρότηση
της Επιτροπής Μεταπτυχιακών Σπουδών του Πανεπιστημίου Δυτικής Αττικής» (ΑΔΑ: 66ΥΚ46Μ9ΞΗ-Θ9Ξ), καθώς
και την υπ’ αρ. 86982/28-09-2023 (ΑΔΑ: 6ΡΡ846Μ9ΞΗΝΞΦ) απόφαση ανασυγκρότησης αυτής.
16. Την υπ’ αρ. 80818/12-09-2023 πράξη του Πρύτανη
του Πανεπιστημίου Δυτικής Αττικής «Συγκρότηση της
Συγκλήτου του Πανεπιστημίου Δυτικής Αττικής» (ΑΔΑ:
9ΖΥΨ46Μ9ΞΗ-ΘΑΔ).
17. Την υπ’ αρ. 97386/19-10-2023 πράξη του Πρύτανη
του Πανεπιστημίου Δυτικής Αττικής «Ανασυγκρότησης
της Συγκλήτου του Πανεπιστημίου Δυτικής Αττικής»
(ΑΔΑ: ΨΛΓΧ46Μ9ΞΗ-Ι07).
18. Την υπ’ αρ. 09/19-12-2023 (θέμα 8ο) απόφαση της
Επιτροπής Μεταπτυχιακών Σπουδών.
19. Την υπ’ αρ. 01/18-01-2024 (θέμα 12ο) απόφαση της
Συγκλήτου του Πανεπιστημίου Δυτικής Αττικής.
20. Το γεγονός ότι με την παρούσα δεν προκαλείται
δαπάνη σε βάρους του κρατικού προϋπολογισμού, αποφασίζει:
Α) Την έγκριση τροποποίησης της υπ’  αρ.
7484/17.07.2018 απόφασης της Διοικούσας Επιτροπής
του Πανεπιστημίου Δυτικής Αττικής με θέμα «Έγκριση
Προγράμματος Μεταπτυχιακών Σπουδών με τίτλο “Πληροφορική και Εφαρμογές“ του Τμήματος Μηχανικών
Πληροφορικής και Υπολογιστών της Σχολής Μηχανικών
του Πανεπιστημίου Δυτικής Αττικής» (B’ 3484), ως προς
τα άρθρα 7, 10 και 11, από το ακαδημαϊκό έτος 2023 2024, ως ακολούθως:
«Άρθρο 7
Αριθμός Εισακτέων
Ο ανώτατος αριθμός των εισακτέων φοιτητών στο Π.Μ.Σ.
ορίζεται σε ενενήντα (90) κατ’ έτος. Γίνονται δεκτοί ως
υπεράριθμοι υπότροφοι και μέλη των κατηγοριών Ε.Ε.Π.,
Ε.ΔΙ.Π. και Ε.ΤΕ.Π. σύμφωνα με τον Εσωτερικό Κανονισμό
του Ιδρύματος και τον Κανονισμό Λειτουργίας του Π.Μ.Σ.
Άρθρο 10
Διάρκεια Λειτουργίας
Το Π.Μ.Σ. θα λειτουργήσει μέχρι και το ακαδημαϊκό
έτος 2028-2029, οπότε και θα αξιολογηθεί η δυνατότητα
συνέχισης της λειτουργίας του σύμφωνα με τις διατάξεις
του ν. 4957/2022, όπως ισχύει.
Άρθρο 11
Κόστος Λειτουργίας
Το ετήσιο κόστος λειτουργίας του Π.Μ.Σ. υπολογίζεται
σε 42.000 € και κατανέμεται ως εξής:
Α/Α
ΕΞΟΔΑ
Ποσό
σε €
Αμοιβές για τη διοικητική - τεχνική
υποστήριξη
Αμοιβές διδακτικού προσωπικού
Δαπάνες μετακίνησης
Δαπάνες εξοπλισμού και
υλικοτεχνικής υποδομής
Δαπάνες χορήγησης υποτροφιών
Λοιπές λειτουργικές δαπάνες,
όπως ιδίως έξοδα δημοσιότηταςπροβολής, αγοράς εκπαιδευτικού
υλικού, οργάνωσης συνεδρίου
ΜΕΡΙΚΟ ΣΥΝΟΛΟ (70%)
29.400 €
Λειτουργικά έξοδα Ιδρύματος (30%)
με προτεραιότητα στην κάλυψη
των αναγκών των Π.Μ.Σ. που
λειτουργούν χωρίς τέλη φοίτησης.
12.600 €
ΣΥΝΟΛΟ
42.000 €
Το κόστος λειτουργίας του Π.Μ.Σ. θα καλυφθεί από
τέλη φοίτησης. Έκτακτη χρηματοδότηση από δωρεές,
παροχές, κληροδοτήματα, χορηγίες, ερευνητικά προγράμματα και από άλλους πόρους, εφόσον προκύψει,
δύναται να χρησιμοποιηθεί προκειμένου να μειωθεί η
επιβάρυνση των φοιτητών σε τέλη φοίτησης ή προκειμένου να χορηγηθούν πρόσθετες παροχές στους
φοιτητές.
Τα τέλη φοίτησης ανέρχονται στα 2.100 € ανά φοιτητή
για όλο το πρόγραμμα. Η κατανομή των τελών φοίτησης
ανά εξάμηνο έχει ως εξής:
Α’ εξάμηνο: 700 €
Β’ εξάμηνο: 700 €
Γ’ εξάμηνο: 700 €
Εγγεγραμμένοι φοιτητές του Π.Μ.Σ. δύνανται να φοιτούν δωρεάν, εφόσον πληρούνται οι προϋποθέσεις και
τα κριτήρια του άρθρου 86 του ν. 4957/2022. Επιπλέον,
το Π.Μ.Σ. δύναται να χορηγεί υποτροφίες ανταποδοτικές και μη, ή βραβεία αριστείας σε μεταπτυχιακούς/κές
φοιτητές/τριες πλήρους φοίτησης, όπως περιγράφεται
στο άρθρο 14 του Πρότυπου Κανονισμού Σπουδών των
Π.Μ.Σ. του ΠΑ.Δ.Α. (B’ 4861/2023) και του Κανονισμού
Λειτουργίας του Π.Μ.Σ.».
Κατά τα λοιπά, η υπ’ αρ. 7484/17.07.2018 απόφαση της
Διοικούσας Επιτροπής του Πανεπιστημίου Δυτικής Αττικής «Έγκριση Προγράμματος Μεταπτυχιακών Σπουδών
με τίτλο “Πληροφορική και Εφαρμογές“ του Τμήματος
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 839/05.02.2024
Μηχανικών Πληροφορικής και Υπολογιστών της Σχολής Μηχανικών του Πανεπιστημίου Δυτικής Αττικής»
(B’ 3484), εξακολουθεί να ισχύει.
Β) Την έγκριση του Εσωτερικού Κανονισμού Λειτουργίας του Προγράμματος Μεταπτυχιακών Σπουδών (Π.Μ.Σ.)
με τίτλο «Πληροφορική και Εφαρμογές» του Τμήματος
Μηχανικών Πληροφορικής και Υπολογιστών της Σχολής
Μηχανικών», του Πανεπιστημίου Δυτικής Αττικής, σύμφωνα με τον ν. 4957/2022 (Α’ 141) και τον Πρότυπο Κανο-
νισμό Λειτουργίας των Π.Μ.Σ. του Πα.Δ.Α. (B’ 4861/2023),
από το ακαδημαϊκό έτος 2023 - 2024, ως ακολούθως:
Άρθρο 1
Γενικές Διατάξεις
Το Πρόγραμμα Μεταπτυχιακών Σπουδών «Πληροφορική και Εφαρμογές» του Τμήματος Μηχανικών Πλη-
ροφορικής και Υπολογιστών, της Σχολής Μηχανικών»,
εντάσσεται στο πλαίσιο των σκοπών και της γενικότερης αποστολής του Πανεπιστημίου Δυτικής Αττικής
(Πα.Δ.Α.). Αποσκοπεί στην περαιτέρω προαγωγή της
επιστημονικής γνώσης, την ανάπτυξη της έρευνας και
στην υψηλού επιπέδου εξειδίκευση των πτυχιούχων
σε θεωρητικές και εφαρμοσμένες περιοχές για θέματα που άπτονται τόσο στην περαιτέρω προαγωγή της
γνώσης, στην ανάπτυξη της έρευνας και των τεχνών,
την ικανοποίηση των εκπαιδευτικών, ερευνητικών, κοινωνικών, πολιτιστικών και αναπτυξιακών αναγκών της
χώρας, στην υψηλού επιπέδου εξειδίκευση των πτυχιούχων σε θεωρητικές και εφαρμοσμένες περιοχές συ-
γκεκριμένων γνωστικών κλάδων και ειδικές θεματικές
ενότητες του Τμήματος Μηχανικών Πληροφορικής και
Υπολογιστών.
Άρθρο 2
Σκοπός - Οργάνωση
Το Π.Μ.Σ. «Πληροφορική και Εφαρμογές» έχει ως
αντικείμενο την παροχή υψηλού επιπέδου γνώσεων
σχετικών με την επιστήμη της Πληροφορικής και των
εφαρμογών της σε διάφορους τομείς της επιστημονικής
και επιχειρηματικής δραστηριότητας.
Πιο συγκεκριμένα, το Π.Μ.Σ. αφορά στην παροχή γνώσεων και δεξιοτήτων στις Τεχνολογίες της Πληροφορικής
σε πτυχιούχους Πανεπιστημίων και Τ.Ε.Ι. εξαιρουμένων
των πτυχιούχων Τμημάτων Πληροφορικής, με σκοπό να
δημιουργήσει επιστήμονες ικανούς να λειτουργήσουν σε
ένα πολυτομεακό περιβάλλον για την κάλυψη αναγκών
της αγοράς εργασίας σε γνώσεις και δεξιότητες Πληροφορικής. Στο πλαίσιο αυτό, οι ανάγκες και προκλή-
σεις που προτίθεται να αντιμετωπίσει το εν λόγω Π.Μ.Σ.
αφορούν στην αντιμετώπιση του χάσματος δεξιοτήτων
μεταξύ των επιστημόνων άλλων ειδικοτήτων και των
αναγκών της αγοράς εργασίας σε γνώσεις και δεξιότητες
Πληροφορικής.
Άρθρο 3
Όργανα ίδρυσης, οργάνωσης
και λειτουργίας του Π.Μ.Σ.
Τα αρμόδια όργανα για την οργάνωση και λειτουργία
του Π.Μ.Σ. είναι τα ακόλουθα:
Α) η Σύγκλητος του Πα.Δ.Α.
Β) η Συνέλευση του Τμήματος (Σ.Τ.)
Γ) η Συντονιστική Επιτροπή (Σ.Ε.) του Π.Μ.Σ.
Δ) ο Διευθυντής του Π.Μ.Σ.
Ε) η Επιτροπή Μεταπτυχιακών Σπουδών (Ε.Μ.Σ.).
α) Η Σύγκλητος του Πα.Δ.Α.
Η Σύγκλητος έχει τις ακόλουθες αρμοδιότητες:
1. εγκρίνει την ίδρυση του Προγράμματος Μεταπτυχιακών Σπουδών (Π.Μ.Σ.) ή την τροποποίηση της από-
φασης ίδρυσης του Π.Μ.Σ.,
2. εγκρίνει την παράταση της χρονικής διάρκειας της
λειτουργίας των Π.Μ.Σ.,
3. συγκροτεί την Επιτροπή Προγράμματος Σπουδών,
σε περίπτωση διατμηματικών ή διιδρυματικών ή κοινών
Π.Μ.Σ.,
4. αποφασίζει την κατάργηση των Π.Μ.Σ. που προσφέρονται από το Πανεπιστήμιο Δυτικής Αττικής
β) Η Συνέλευση του Τμήματος
Κύρια αρμοδιότητα της Συνέλευσης του Τμήματος,
είναι να εισηγείται στη Σύγκλητο δια της Επιτροπής Μεταπτυχιακών Σπουδών κατ’ ελάχιστον τις περ. α) έως ιστ)
των παρ. 3 και 4 του άρθρου 80, του ν. 4957/2022 (Α’ 141)
μαζί με τον εσωτερικό Κανονισμό λειτουργίας του Π.Μ.Σ.
Η Συνέλευση του Τμήματος, είναι αρμόδια για την οργάνωση, διοίκηση και διαχείριση του Π.Μ.Σ. και ιδίως:
1) Συγκροτεί επιτροπές για την αξιολόγηση των αιτήσεων των υποψήφιων μεταπτυχιακών φοιτητών και
εγκρίνει την εγγραφή αυτών στο Π.Μ.Σ.,
2) αναθέτει το διδακτικό έργο στους διδάσκοντες του
Π.Μ.Σ.,
3) εισηγείται προς τη Σύγκλητο την τροποποίηση της
απόφασης ίδρυσης του Π.Μ.Σ., καθώς και την παράταση
της διάρκειας του Π.Μ.Σ.,
4) εγκρίνει τη μερική φοίτηση σε φοιτητές που πληρούν τα κριτήρια σύμφωνα με την κείμενη νομοθεσία,
5) συγκροτεί εξεταστικές επιτροπές για την εξέταση
των διπλωματικών εργασιών των μεταπτυχιακών φοιτητών και ορίζει τον επιβλέποντα ανά εργασία,
6) διαπιστώνει την επιτυχή ολοκλήρωση της φοίτησης,
προκειμένου να απονεμηθεί ο τίτλος του Π.Μ.Σ.,
7) εγκρίνει τον απολογισμό του Π.Μ.Σ., κατόπιν εισήγησης της Συντονιστικής Επιτροπής (Σ.Ε.),
8) πραγματοποιεί την εξέταση των κριτηρίων περί
απαλλαγής από τα τέλη φοίτησης και εκδίδει αιτιολογημένη απόφαση περί αποδοχής ή απόρριψης της
αίτησης,
9) εγκρίνει κάθε άλλο θέμα που απαιτείται για την ομαλή λειτουργία του Π.Μ.Σ.
Με απόφαση της Συνέλευσης του Τμήματος, οι αρμοδιότητες των περ. 1) και 5) δύνανται να μεταβιβάζονται
στη Σ.Ε. του Π.Μ.Σ.
γ) Η Συντονιστική Επιτροπή (Σ.Ε.):
Με απόφαση της Συνέλευσης του Τμήματος συγκροτείται η Συντονιστική Επιτροπή, με διετή θητεία, η οποία
αποτελείται από τον Διευθυντή του Π.Μ.Σ. και τέσσερα
(4) μέλη Διδακτικού Ερευνητικού Προσωπικού (Δ.Ε.Π.)
του Τμήματος, που έχουν συναφές γνωστικό αντικείμενο
με αυτό του Π.Μ.Σ. και αναλαμβάνουν διδακτικό έργο
στο Π.Μ.Σ. Η Σ.Ε. είναι αρμόδια για την παρακολούθηση
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 839/05.02.2024
και τον συντονισμό της λειτουργίας του προγράμματος
και ιδίως:
1) Καταρτίζει τον αρχικό ετήσιο προϋπολογισμό του
Π.Μ.Σ. και τις τροποποιήσεις του, εφόσον το Π.Μ.Σ. διαθέτει πόρους σύμφωνα με το άρθρο 84 του ν. 4957/2022,
και εισηγείται την έγκρισή του προς την Επιτροπή Ερευνών του Ειδικού Λογαριασμού Κονδυλίων Έρευνας
(Ε.Λ.Κ.Ε.),
2) καταρτίζει τον απολογισμό του προγράμματος και
εισηγείται την έγκρισή του προς τη Συνέλευση του Τμήματος ή την ΕΠΣ,
3) εγκρίνει τη διενέργεια δαπανών του Π.Μ.Σ.,
4) εγκρίνει τη χορήγηση υποτροφιών, ανταποδοτικών
ή μη, σύμφωνα με όσα ορίζονται στην απόφαση ίδρυσης
του Π.Μ.Σ. και τον Κανονισμό μεταπτυχιακών και διδακτορικών σπουδών,
5) εισηγείται προς τη Συνέλευση του Τμήματος την
κατανομή του διδακτικού έργου, καθώς και την ανάθεση διδακτικού έργου στις κατηγορίες διδασκόντων του
άρθρου 83 του ν. 4957/2022,
6) εισηγείται προς τη Συνέλευση του Τμήματος την
πρόσκληση Επισκεπτών Καθηγητών για την κάλυψη διδακτικών αναγκών του Π.Μ.Σ.,
7) καταρτίζει σχέδιο για την τροποποίηση του προγράμματος σπουδών, το οποίο υποβάλλει προς τη Συ-
νέλευση του Τμήματος,
8) εισηγείται προς τη Συνέλευση του Τμήματος την
ανακατανομή των μαθημάτων μεταξύ των ακαδημαϊκών εξαμήνων, καθώς και θέματα που σχετίζονται με
την ποιοτική αναβάθμιση του προγράμματος σπουδών.
Δύνανται να μεταβιβάζονται προς τη Συντονιστική Επιτροπή συγκεκριμένες αρμοδιότητες της Συνέλευσης του
Τμήματος για την αποτελεσματικότερη λειτουργία του
Π.Μ.Σ., κατόπιν έκδοσης σχετικής απόφασης μεταβίβασης αρμοδιοτήτων. Στην Σ.Ε. δύναται να συμμετέχουν
Ομότιμοι Καθηγητές του Τμήματος ή των συνεργαζόμενων Τμημάτων, εφόσον παρέχουν διδακτικό έργο στο
Π.Μ.Σ.
δ) Ο Διευθυντής Π.Μ.Σ.
Ο Διευθυντής του Π.Μ.Σ. προέρχεται από τα μέλη
Δ.Ε.Π. του Τμήματος κατά προτεραιότητα βαθμίδας Καθηγητή ή Αναπληρωτή Καθηγητή και ορίζεται με από-
φαση της Συνέλευσης του Τμήματος για διετή θητεία, με
δυνατότητα ανανέωσης χωρίς περιορισμό.
Ο Διευθυντής του Π.Μ.Σ. έχει τις ακόλουθες αρμοδιότητες:
1) Προεδρεύει της Σ.Ε., συντάσσει την ημερήσια διάταξη και συγκαλεί τις συνεδριάσεις της,
2) εισηγείται τα θέματα που αφορούν στην οργάνωση και λειτουργία του Π.Μ.Σ. προς τη Συνέλευση του
Τμήματος,
3) εισηγείται προς τη Σ.Ε. και τα λοιπά όργανα του
Π.Μ.Σ. και του ΠΑΔΑ θέματα σχετικά με την αποτελεσματική λειτουργία του Π.Μ.Σ.,
4) είναι Επιστημονικός Υπεύθυνος του προγράμματος
σύμφωνα με το άρθρο 234 του ν. 4957/2022 και ασκεί
τις αντίστοιχες αρμοδιότητες,
5) παρακολουθεί την υλοποίηση των αποφάσεων των
οργάνων του Π.Μ.Σ. και του Εσωτερικού Κανονισμού
μεταπτυχιακών προγραμμάτων σπουδών, καθώς και
την παρακολούθηση εκτέλεσης του προϋπολογισμού
του Π.Μ.Σ.,
6) ασκεί οποιαδήποτε άλλη αρμοδιότητα, η οποία ορίζεται στην απόφαση ίδρυσης του Π.Μ.Σ.
Ο Διευθυντής του Π.Μ.Σ. καθώς και τα μέλη της Σ.Ε.
δεν δικαιούνται αμοιβής ή οιασδήποτε αποζημίωσης
για την εκτέλεση των αρμοδιοτήτων που τους ανατίθενται και σχετίζεται με την εκτέλεση των καθηκόντων
τους.
Ορισμός νέου Διευθυντή ή μέλους της Σ.Ε., σε περίπτωση παραίτησης, μπορεί να πραγματοποιηθεί με
απόφαση των αρμοδίων οργάνων, κατόπιν υποβολής
αίτησης των μελών και αιτιολογικής έκθεσης του αιτήματος αλλαγής/παραίτησης.
ε) Η Επιτροπή Μεταπτυχιακών Σπουδών:
Με απόφαση της Συγκλήτου, κατόπιν πρότασης των
Κοσμητειών των Σχολών του Πανεπιστημίου Δυτικής
Αττικής συγκροτείται η Επιτροπή Μεταπτυχιακών
Σπουδών. Η Επιτροπή αποτελείται από ένα (1) μέλος
Διδακτικού Ερευνητικού Προσωπικού (Δ.Ε.Π.) από κάθε
Σχολή του Πα.Δ.Α., ένα (1) μέλος που προέρχεται από
τις κατηγορίες μελών Ειδικού Εκπαιδευτικού Προσωπικού (Ε.Ε.Π.), Εργαστηριακού Διδακτικού Προσωπικού
(Ε.ΔΙ.Π.), και Ειδικού Τεχνικού Εργαστηριακού Προσωπικού (Ε.Τ.Ε.Π.) του Πα.Δ.Α. και τον/την Αντιπρύτανη, που
είναι αρμόδιος/α για ακαδημαϊκά θέματα, ως Πρόεδρο.
Τα μέλη της Επιτροπής έχουν εμπειρία στην οργάνωση
και συμμετοχή σε προγράμματα σπουδών δεύτερου
κύκλου σπουδών. Η θητεία της Επιτροπής είναι δύο (2)
ακαδημαϊκά έτη.
Αρμοδιότητα της Επιτροπής είναι:
1) Η υποβολή γνώμης προς τη Σύγκλητο του Πα.Δ.Α.
για την ίδρυση νέων Προγραμμάτων Μεταπτυχιακών
Σπουδών ή την τροποποίηση των ήδη λειτουργούντων
Π.Μ.Σ., μετά από αξιολόγηση των αιτημάτων των Συνελεύσεων των Τμημάτων για την ίδρυση νέων Π.Μ.Σ., των
σχετικών εκθέσεων σκοπιμότητας και βιωσιμότητάς τους
και την κοστολόγηση της λειτουργίας του Π.Μ.Σ., καθώς
και η δυνατότητα αναπομπής τους, αν η εισήγηση δεν
είναι επαρκώς αιτιολογημένη ή οι συνοδευτικές εκθέσεις
δεν είναι πλήρεις,
2) η κατάρτιση σχεδίου Κανονισμού για Π.Μ.Σ. του
Πα.Δ.Α. και η υποβολή του προς τη Σύγκλητο,
3) η εκπόνηση πρότυπου σχεδίου Κανονισμού λειτουργίας Π.Μ.Σ.,
4) ο έλεγχος της τήρησης των Κανονισμών λειτουργίας
των Π.Μ.Σ.,
5) η παρακολούθηση της εφαρμογής της νομοθεσίας,
του Κανονισμού και των αποφάσεων των οργάνων διοίκησης του Πα.Δ.Α. από τα Π.Μ.Σ.,
6) η παρακολούθηση της εφαρμογής της διαδικασίας απαλλαγής από την υποχρέωση καταβολής τελών
φοίτησης,
7) κάθε άλλη αρμοδιότητα που ορίζεται από τον Εσωτερικό Κανονισμό του εκάστοτε Π.Μ.Σ.
Με απόφαση της Συγκλήτου, κατόπιν εισήγησης της
Επιτροπής Μεταπτυχιακών Σπουδών, εγκρίνεται ο Κανονισμός προγραμμάτων μεταπτυχιακών σπουδών, ο
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 839/05.02.2024
οποίος αποτελεί διακριτό κεφάλαιο του εσωτερικού
κανονισμού λειτουργίας του Πα.Δ.Α.
Άρθρο 4
Αριθμός Εισακτέων,
Κριτήρια και Τρόπος Επιλογής
Ο αριθμός εισακτέων στο Π.Μ.Σ. «Πληροφορική και
Εφαρμογές» ορίζεται κατά ανώτατο όριο σε ενενήντα
(90) κατ’ έτος και αντίστοιχα ο κατώτατος αριθμός εισακτέων ορίζεται σε είκοσι (20). Σε περίπτωση ισοψη-
φίας υποψηφίων αυξάνεται ο αριθμός των εισακτέων
μεταπτυχιακών φοιτητών, ώστε να εισαχθεί και ο τελευταίος/α ισοψηφών/ούσα υποψήφιος/α. Επιπλέον
του αριθμού των εισακτέων, γίνονται δεκτοί ως υπεράριθμοι υπότροφοι και μέλη των κατηγοριών ΕΕΠ, ΕΔΙΠ
και ΕΤΕΠ.
Κριτήρια και Τρόπος Επιλογής Εισακτέων:
Ι. Πρόσκληση εκδήλωσης ενδιαφέροντος
Οι υποψήφιοι/ες ενημερώνονται από την πρόσκληση
εκδήλωσης ενδιαφέροντος του Π.Μ.Σ., η οποία δημοσιεύεται στις ιστοσελίδες του ΠΜΣ, του Τμήματος, του
Πα.Δ.Α. και σε οποιοδήποτε άλλο πρόσφορο μέσο. Στην
πρόσκληση εκδήλωσης ενδιαφέροντος αναγράφονται
όλες οι σχετικές πληροφορίες (ημερομηνίες και τόπος
κατάθεσης της αίτησης, απαραίτητα δικαιολογητικά
που πρέπει να τη συνοδεύουν), καθώς και τα κριτήρια αξιολόγησης των αιτήσεων των υποψηφίων για τα
απαραίτητα δικαιολογητικά, τη διαδικασία υποβολής
αίτησης και την καταληκτική ημερομηνία υποβολής
αιτήσεων.
Στην πρόκληση εκδήλωσης ενδιαφέροντος αναφέρονται:
α) Οι προϋποθέσεις συμμετοχής υποψηφίων μεταπτυχιακών φοιτητών στη διαδικασία επιλογής,
β) οι κατηγορίες πτυχιούχων και ο αριθμός εισακτέων,
γ) η διαδικασία και τα κριτήρια επιλογής των μεταπτυχιακών φοιτητών,
δ) οι προθεσμίες υποβολής αιτήσεων,
ε) τα απαιτούμενα δικαιολογητικά,
στ) κάθε άλλη λεπτομέρεια που κρίνεται απαραίτητη,
η οποία διευκολύνει τη διαδικασία επιλογής των υποψηφίων μεταπτυχιακών φοιτητών.
Οι αιτήσεις και τα απαιτούμενα δικαιολογητικά κατατίθενται στην Γραμματεία του Π.Μ.Σ., σε έντυπη ή σε
ηλεκτρονική μορφή, σε προθεσμία που ορίζεται στην
πρόσκληση εκδήλωσης ενδιαφέροντος και μπορεί να
παραταθεί με απόφαση της Συνέλευσης του Τμήματος
Μηχανικών Πληροφορικής και Υπολογιστών.
ΙΙ. Επιτροπή Αξιολόγησης Υποψηφίων (Ε.Α.Υ.)
Η επιλογή των εισακτέων γίνεται από τριμελή Επιτροπή Αξιολόγησης υποψηφίων (Ε.Α.Υ.) η οποία απο-
τελείται από μέλη Δ.Ε.Π. του Τμήματος Μηχανικών
Πληροφορικής και Υπολογιστών που έχουν αναλάβει
μεταπτυχιακό έργο, η οποία συγκροτείται με απόφαση
της Συνέλευσης.
Η Επιτροπή έχει τις ακόλουθες αρμοδιότητες:
i. Αξιολόγηση όλων των υποβληθέντων δικαιολογητικών. Ο έλεγχος της πληρότητας των δικαιολογητικών
ενεργείται από τη Γραμματεία του Π.Μ.Σ.
ii. Έλεγχος της γλωσσικής επάρκειας.
iii. Διενέργεια προσωπικών συνεντεύξεων.
Τα δικαιολογητικά συμμετοχής των υποψηφίων είναι:
1. Αίτηση υποψηφιότητας στο Π.Μ.Σ.
2. Αντίγραφο πτυχίου/διπλώματος ή βεβαίωση περάτωσης σπουδών.
3. Πιστοποιητικό αναλυτικής βαθμολογίας.
4. Αναλυτικό βιογραφικό σημείωμα, στο οποίο θα αναφέρονται αναλυτικά οι τίτλοι σπουδών και ενδεχόμενες
ερευνητικές ή επαγγελματικές δραστηριότητες.
5. Αποδεικτικά ερευνητικής ή επαγγελματικής δραστηριότητας (εφόσον υπάρχουν).
6. Συστατικές επιστολές (εφόσον υπάρχουν).
7. Αντίγραφο μεταπτυχιακού τίτλου (εφόσον υπάρχει).
8. Δημοσιεύσεις σε περιοδικά με κριτές (εφόσον
υπάρχουν).
9. Φωτοτυπία δύο όψεων της αστυνομικής ταυτότητας.
10. Αντίγραφο πιστοποιητικού γνώσης της αγγλικής
γλώσσας. Η γνώση πιστοποιείται με αναγνωρισμένο
τίτλο σπουδών (π.χ. Τίτλο σπουδών από Εκπαιδευτικό
Ίδρυμα αγγλόφωνης χώρας ή αγγλόφωνου προγράμματος σπουδών, Πιστοποιητικό First Certificate in English,
Πιστοποιητικό Toefl με βαθμολογία τουλάχιστον 500
μόρια (ή 300 με το νέο τρόπο αξιολόγησης), Πιστοποιητικό IELTS με βαθμό 6,5 και άνω, Κρατικό Πιστοποιητικό
Γλωσσομάθειας (επίπεδο Β2).
11. Επιπρόσθετα προσόντα, υποτροφίες, ειδικά σεμινάρια, μεταπτυχιακοί τίτλοι, πτυχία συμπληρωματικής
εκπαίδευσης κ.λπ. (εφόσον υπάρχουν).
Οι πτυχιούχοι αγγλόφωνων πανεπιστημίων απαλλάσσονται από την υποχρέωση προσκόμισης πιστοποιητι-
κού γλωσσομάθειας.
Σε περίπτωση που δεν υπάρχουν οι ανωτέρω προϋποθέσεις για την καλή γνώση της αγγλικής γλώσσας, η Σ.Ε.
του Π.Μ.Σ. θα αποφασίζει για τον τρόπο εξέτασης των
υποψηφίων προκειμένου να διαπιστώνεται η επάρκεια
στην Αγγλική Γλώσσα.
Με την ολοκλήρωση των διαδικασιών αξιολόγησης, η
αρμόδια Ε.Α.Υ. συντάσσει τον πίνακα των επιτυχόντων
και επιλαχόντων κατά σειρά κατάταξης, σύμφωνα με τα
κριτήρια επιλογής και τους συντελεστές βαρύτητας ανά
κριτήριο. Ως επιτυχόντες θεωρούνται οι υποψήφιοι/ες
που έλαβαν βαθμολογική θέση στη σειρά κατάταξης
μέχρι του ανώτατου ορίου εισαγωγής φοιτητών/τριών.
Η Ε.Α.Υ. μπορεί να θεωρήσει επιτυχόντες και όσους από
τους/τις υποψήφιους/ες ισοβάθμησαν με τον τελευταίο επιτυχόντα. Ως επιλαχόντες/χούσες θεωρούνται οι
υποψήφιοι/ες οι οποίοι έλαβαν βαθμολογική θέση στη
σειρά κατάταξης, πέραν του ανώτατου ορίου εισαγωγής
φοιτητών, έχοντας δικαίωμα εγγραφής στην περίπτωση
που οι πρωθύστεροι στην κατάταξη δεν αποδεχθούν τη
θέση ή δεν εγγραφούν εμπρόθεσμα.
Σε περίπτωση ισοβαθμίας εισάγονται όλοι οι ισοβαθμήσαντες υποψήφιοι.
Η τελική κατάταξη των υποψηφίων με βάση τη λίστα
κριτηρίων του Προγράμματος και η πρόταση επιλογής
υποψηφίων με βάση την κατάταξη αυτή, υποβάλλονται
προς επικύρωση στη Συνέλευση του Τμήματος.
ΙΙΙ. Κριτήρια επιλογής των υποψηφίων:
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 839/05.02.2024
ΚΩΔΙΚΟΣ
ΠΕΡΙΓΡΑΦΗ
ΒΑΡΥΤΗΤΑ
Κ1
Βαθμός πτυχίου
Βαθμολογία σε μαθήματα
σχετικά με το γνωστικό
αντικείμενο του Π.Μ.Σ.
Διπλωματική εργασία, όπου
αυτή προβλέπεται στον
α’ κύκλο σπουδών
50%
Κ2
Τυχόν συγγραφική ή/και
ερευνητική δραστηριότητα
του υποψηφίου
5%
Κ3
Ερευνητική ή
Επαγγελματική εμπειρία του
υποψηφίου ή τεκμηριωμένη
ενασχόλησή του σε
αντίστοιχο τομέα ή σε
συναφές αντικείμενο
5%
Κ4
Συνέντευξη
40%
Βαθμός = Κ1 × 0,5 + Κ2 × 0,05 + Κ3 × 0,05 + Κ4 × 0,4
ΙV. Διαδικασία επιλογής
Τα απαιτούμενα δικαιολογητικά υποβάλλονται εντός
των προθεσμιών που ορίζονται στην αντίστοιχη πρόσκληση εκδήλωσης ενδιαφέροντος.
Η Γραμματεία του Π.Μ.Σ. παραλαμβάνει τις αιτήσεις
και τα απαραίτητα δικαιολογητικά που υποβάλλουν οι
υποψήφιοι/ες μεταπτυχιακοί/ες φοιτητές/τριες, τα οποία
προβλέπονται από την πρόσκληση εκδήλωσης ενδιαφέροντος κάθε φορά και συντάσσει πίνακα υποψηφίων με-
ταπτυχιακών φοιτητών, τον οποίο διαβιβάζει στην Ε.Α.Υ.
Τα δικαιολογητικά που κατατίθενται από τους υποψήφιους πρέπει να έχουν υποβληθεί εμπρόθεσμα, όπως αυτά
προβλέπονται στη σχετική πρόσκληση εκδήλωσης ενδιαφέροντος. Εκπρόθεσμες αιτήσεις δεν γίνονται δεκτές.
Η διαδικασία αξιολόγησης των υποψηφίων περιλαμβάνει δύο στάδια:
Στο πρώτο, αξιολογούνται οι αιτήσεις με βάση την
πληρότητα και την εγκυρότητα των απαιτούμενων δικαιολογητικών που υποβλήθηκαν, το οποίο αποτελεί απα-
ραίτητη προϋπόθεση πρόκρισης στο επόμενο στάδιο.
Κατά το δεύτερο στάδιο της διαδικασίας, οι υποψήφιοι/ες καλούνται σε συνέντευξη ενώπιον της Ε.Α.Υ. Στόχος
είναι να διαπιστωθεί ποιοι/ές υποψήφιοι/ες είναι ικανοί/
ές να ανταποκριθούν ουσιαστικά στις απαιτήσεις του
Π.Μ.Σ., συνεκτιμώντας το κίνητρο και το ενδιαφέρον,
αλλά και τη συνολικότερη συγκρότηση και επιστημονική
τους επάρκεια σε σχέση με το αντικείμενο του μεταπτυχιακού προγράμματος.
Με την ολοκλήρωση των διαδικασιών αξιολόγησης, η
Ε.Α.Υ. καταρτίζει πλήρη κατάλογο με όλους τους υποψηφίους, ιεραρχεί τους υποψηφίους, προβαίνει στην τελική
επιλογή και καταρτίζει τον προσωρινό πίνακα των επιτυχόντων, ο οποίος επικυρώνεται από τη Συνέλευση του
Τμήματος. Η ανάρτησή του πραγματοποιείται σύμφωνα
με τις διατάξεις περί προστασίας προσωπικών δεδομένων, στην ιστοσελίδα του Π.Μ.Σ. και στις ανακοινώσεις
του Τμήματος.
Σε περίπτωση που δυο ή περισσότεροι υποψήφιοι συγκεντρώσουν συνολικά τον ίδιο αριθμό μορίων, γίνονται
δεκτοί ως ισοβαθμήσαντες.
Ένσταση κατά του προσωρινού πίνακα επιτυχόντων
μπορεί να γίνει μέσα σε πέντε (5) εργάσιμες ημέρες από
την ημερομηνία ανακοίνωσης των πινάκων. Η ένσταση,
πρέπει να είναι συγκεκριμένη και κρίνεται τελεσίδικα
από Τριμελή Επιτροπή μελών Δ.Ε.Π. του Τμήματος που
έχουν αναλάβει μεταπτυχιακό έργο, η οποία ορίζεται με
απόφαση της Συνέλευσης.
Μετά την λήξη της προθεσμίας ενστάσεων και την τελεσίδικη απόφαση της επιτροπής ενστάσεων, αναρτάται
ο τελικός πίνακας επιτυχόντων, σύμφωνα με την διαδικασία ανάρτησης του προσωρινού πίνακα.
Οι επιτυχόντες υποψήφιοι καλούνται να απαντήσουν
γραπτώς ή ηλεκτρονικώς (email) εντός 5 ημερών από
την ανάρτηση του τελικού πίνακα όπως ορίζεται στην
πρόσκληση εκδήλωσης ενδιαφέροντος για την αποδοχή
της ένταξης τους στο Π.Μ.Σ και τους όρους λειτουργίας
του, όπως αυτοί περιγράφονται στον παρόντα κανονισμό
λειτουργίας.
Εφόσον υπάρξουν αρνήσεις, η Γραμματεία ενημερώνει
τους αμέσως επόμενους υποψήφιους στη σειρά αξιολόγησης από τον τελικό πίνακα επιτυχόντων.
V. Εγγραφή στο Π.Μ.Σ.
Οι επιτυχόντες θα πρέπει να εγγραφούν στη γραμματεία του Π.Μ.Σ. σε προθεσμίες που ορίζονται από τα
αρμόδια όργανα. Για λόγους εξαιρετικής ανάγκης είναι
δυνατή η εγγραφή μεταπτυχιακού φοιτητή μετά από τη
λήξη της προθεσμίας με απόφαση της Συντονιστικής Επιτροπής ύστερα από αιτιολογημένη αίτηση του ενδιαφε-
ρομένου. Οι εισακτέοι μεταπτυχιακοί φοιτητές μπορούν
να ενημερώνονται από την ιστοσελίδα του Τμήματος ή/
και από τη Γραμματεία του Π.Μ.Σ.
Άρθρο 5
Κατηγορίες Υποψηφίων
Στο Π.Μ.Σ. γίνονται δεκτοί πτυχιούχοι Ιδρυμάτων
Τριτοβάθμιας Εκπαίδευσης της ημεδαπής ή ομοταγών
Ιδρυμάτων της αλλοδαπής σύμφωνα με τις διατάξεις
της κείμενης νομοθεσίας πτυχιούχοι ή διπλωματούχοι
ΑΕΙ εκτός τμημάτων πληροφορικής.
Αίτηση μπορούν να υποβάλουν και τελειόφοιτοι Τμημάτων, υπό την προϋπόθεση ότι θα έχουν προσκομί-
σει βεβαίωση περάτωσης των σπουδών τους πριν την
ημερομηνία επικύρωσης του πίνακα των επιτυχόντων.
Στην περίπτωση αυτή, αντίγραφο του πτυχίου ή του διπλώματός τους προσκομίζεται πριν από την ημερομηνία
έναρξης του προγράμματος.
Αίτηση δύναται να υποβάλλουν και τελειόφοιτοι αλλοδαπών Ιδρυμάτων τα οποία δεν είναι ακόμα ενταγ-
μένα στο Εθνικό Μητρώο Αναγνωρισμένων Ιδρυμάτων
της αλλοδαπής του ΔΟΑΤΑΠ. Σε περίπτωση που Ίδρυμα
της Αλλοδαπής δεν βρίσκεται αναρτημένο στον ιστότοπο του ΔΟΑΤΑΠ, το Τμήμα εφαρμόζει τη διαδικασία
σύμφωνα με όσα ορίζονται στη κείμενη νομοθεσία. Σε
διαφορετική περίπτωση, γίνεται διαγραφή του φοιτητή,
χωρίς να υπάρχει αξίωση από τον φοιτητή επιστροφής
των χρημάτων που ενδεχομένως κατέθεσε.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 839/05.02.2024
Τα μέλη των κατηγοριών Ε.Ε.Π., καθώς και Ε.ΔΙ.Π. και
Ε.Τ.Ε.Π. μπορούν μετά από αίτησή τους να εγγραφούν
ως υπεράριθμοι/ες και μόνο ένας κατ’ έτος, χωρίς τέλη
φοίτησης.
Για τους αλλοδαπούς φοιτητές δίνεται βαρύτητα,
κατά τη διάρκεια της συνέντευξης, στην εξακρίβωση
της επαρκούς γλωσσομάθειας του υποψηφίου.
Η αρμόδια Γραμματεία του Τμήματος ελέγχει αν το ίδρυμα απονομής του τίτλου αλλοδαπού ιδρύματος ανήκει στο
Εθνικό Μητρώο Αναγνωρισμένων Ιδρυμάτων της αλλοδαπής και αν ο τύπος του τίτλου αυτού ανήκει στο Εθνικό
Μητρώο Τύπων Τίτλων Σπουδών Αναγνωρισμένων Ιδρυμάτων που είναι αναρτημένα στον ιστότοπο του ΔΟΑΤΑΠ.
Άρθρο 6
Διάρκεια Σπουδών Μερική Φοίτηση - Αναστολή Φοίτησης
6.1. Χρονική διάρκεια φοίτησης
Η χρονική διάρκεια για τις σπουδές που οδηγούν στην
απονομή του Διπλώματος Μεταπτυχιακών Σπουδών
(Δ.Μ.Σ) του Προγράμματος ορίζεται σε τρία (3) ακαδημαϊκά εξάμηνα και ο προσαυξημένος χρόνος διαρθρώ-
νεται σε 3 εξάμηνα, έκαστο διάρκειας δεκατριών (13)
εβδομάδων διδασκαλίας.
Η επιτρεπόμενη διάρκεια ολοκλήρωσης των υποχρεώσεων για την λήψη του διπλώματος μεταπτυχιακών
σπουδών είναι από τρία (3) το λιγότερο έως έξι (6) ακαδημαϊκά εξάμηνα το μέγιστο. Ωστόσο, σε εξαιρετικές
περιπτώσεις, μπορεί να δοθεί αναστολή φοίτησης με
εισήγηση της Συντονιστικής Επιτροπής και απόφαση της
Συνέλευσης Τμήματος και ο χρόνος αυτός δεν υπολογίζεται στην συνολική απαιτούμενη διάρκεια απονομής του
Διπλώματος Μεταπτυχιακών Σπουδών (Δ.Μ.Σ.).
Η διάρκεια των μαθημάτων του Π.Μ.Σ. ανά εξάμηνο
σπουδών, είναι τουλάχιστον δεκατρείς (13) εβδομάδες
που αντιστοιχεί σε 30 ECTS. Τα υποχρεωτικά μαθήματα
του Π.Μ.Σ. δεν υπολείπονται των τριάντα εννέα (39) διδακτικών ωρών.
Το Π.Μ.Σ. ολοκληρώνεται με την απονομή Διπλώματος
Μεταπτυχιακών Σπουδών (Δ.Μ.Σ.), επίπεδο επτά (7) του
Εθνικού και Ευρωπαϊκού Πλαισίου Προσόντων, σύμφωνα
με το άρθρο 47 του ν. 4763/2020.
Η επιτυχής ολοκλήρωση φοίτησης διαπιστώνεται από
την επιτυχή επίδοση στα μαθήματα του Π.Μ.Σ.
6.2. Μερική Φοίτηση
Στους μεταπτυχιακούς φοιτητές/τριες που αδυνατούν
να ανταποκριθούν στις ελάχιστες απαιτήσεις του προγράμματος πλήρους φοίτησης, προβλέπεται σύμφωνα
με την κείμενη νομοθεσία, η δυνατότητα μερικής φοίτησης.
Στη μερική φοίτηση η διάρκεια σπουδών δεν μπορεί
να υπερβαίνει το διπλάσιο της κανονικής φοίτησης. Οι
όροι και τα προσκομιζόμενα δικαιολογητικά για τη μερική φοίτηση προβλέπονται και καθορίζονται από τον
παρόντα Εσωτερικό Κανονισμό. (Ενδεικτικά, η δυνατότητα μερικής φοίτησης μπορεί να δοθεί σε εργαζόμενους
φοιτητές για λόγους ασθένειας, σοβαρούς οικογενειακούς λόγους, στράτευσης, κ.λπ.)
6.3. Αναστολή φοίτησης
Ο μεταπτυχιακός φοιτητής μπορεί με αίτησή του να
ζητήσει αιτιολογημένα αναστολή φοίτησης (π.χ. στρατιωτική θητεία, ασθένεια, απουσία στο εξωτερικό κ.λπ.)
εφόσον προσκομίσει τα σχετικά δικαιολογητικά. Η απόφαση λαμβάνεται από τη Συνέλευση του Τμήματος κατό-
πιν εισήγησης της Συντονιστικής Επιτροπής. Τα εξάμηνα
αναστολής της φοιτητικής ιδιότητας δεν προσμετρώνται στην προβλεπόμενη μέγιστη διάρκεια κανονικής
φοίτησης. Το δικαίωμα αναστολής σπουδών δύναται να
ασκηθεί άπαξ ή τμηματικά για χρονικό διάστημα κατ’
ελάχιστον ενός (1) ακαδημαϊκού εξαμήνου, αλλά η συνολική διάρκεια της αναστολής δεν δύναται να υπερβαίνει
αθροιστικά τα δύο (2) ακαδημαϊκά εξάμηνα. Οι φοιτητές που βρίσκονται σε αναστολή φοίτησης, χάνουν την
φοιτητική ιδιότητα καθ’ όλο το χρονικό διάστημα της
αναστολής. Ο/Η φοιτητής/τρια με την επάνοδό του/της
στη φοίτηση εξακολουθεί να υπάγεται στο καθεστώς
φοίτησης του χρόνου εγγραφής του/της ως μεταπτυχιακός/ης φοιτητής/τριας.
Άρθρο 7
Πρόγραμμα Σπουδών
Το Π.Μ.Σ. ξεκινά το χειμερινό εξάμηνο κάθε ακαδημαϊκού έτους. Η επιτυχής εξέταση σε όλα τα μαθήματα του
προγράμματος σπουδών, είναι απαραίτητη προϋπόθεση
για την απονομή Διπλώματος Μεταπτυχιακών Σπουδών
(Δ.Μ.Σ.).
Το αναλυτικό πρόγραμμα μαθημάτων ανά εξάμηνο
ως εξής:
Α’ ΕΞΑΜΗΝΟ ΣΠΟΥΔΩΝ
Α/Α
ΤΙΤΛΟΣ ΜΑΘΗΜΑΤΟΣ
Υ: Υποχρεωτικό
Ε: Επιλογής
ECTS
Προγραμματισμός Υπολογιστών
Y
Βάσεις Δεδομένων
Y
Αρχές Ψηφιακής Τεχνολογίας
Y
Τεχνολογίες δικτύων και επικοινωνιών
Y
ΣΥΝΟΛΟ ΠΙΣΤΩΤΙΚΩΝ ΜΟΝΑΔΩΝ ΕΞΑΜΗΝΟΥ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 839/05.02.2024
Β’ ΕΞΑΜΗΝΟ ΣΠΟΥΔΩΝ
Α/Α
ΤΙΤΛΟΣ ΜΑΘΗΜΑΤΟΣ
Υ: Υποχρεωτικό
Ε: Επιλογής
ECTS
Εισαγωγή στον Αντικειμενοστραφή προγραμματισμό
Y
Αρχιτεκτονική Υπολογιστικών Συστημάτων
Y
Αρχές Λειτουργικών Συστημάτων
Y
Ασφάλεια Πληροφορίας και Συστημάτων
Y
ΣΥΝΟΛΟ ΠΙΣΤΩΤΙΚΩΝ ΜΟΝΑΔΩΝ ΕΞΑΜΗΝΟΥ
Γ’ ΕΞΑΜΗΝΟ ΣΠΟΥΔΩΝ
Α/Α
ΤΙΤΛΟΣ ΜΑΘΗΜΑΤΟΣ
Υ: Υποχρεωτικό
Ε: Επιλογής
ECTS
Πληροφορική στην Εκπαίδευση
Y
Διαχείριση Έργων Πληροφορικής και επιχειρηματικότητα
Y
Τεχνολογία και Προγραμματισμός Κινητών Συσκευών
Y
Ανάπτυξη Εφαρμογών στο Διαδίκτυο
Y
ΣΥΝΟΛΟ ΠΙΣΤΩΤΙΚΩΝ ΜΟΝΑΔΩΝ ΕΞΑΜΗΝΟΥ
Αναλυτική περιγραφή των μαθημάτων:
Μάθημα
Περιεχόμενα
Προγραμματισμός
Υπολογιστών
Εισαγωγή στο προγραμματισμό των υπολογιστών: Ιστορική αναδρομή στις γλώσσες
προγραμματισμού, Διαφορές μεταξύ των μεταγλωττιστών και των διερμηνευτών,
Η γλώσσα C, To περιβάλλον ανάπτυξης των εφαρμογών Τύποι δεδομένων, τελεστές,
εκχώρηση τιμών Η μνήμη του υπολογιστή, Οι διαφορετικοί τύποι δεδομένων καθώς
και το εύρος των τιμών τους, Δημιουργία μεταβλητών για την αποθήκευση τιμών,
Βασικές αριθμητικές πράξεις και η προτεραιότητα τους, Είσοδος από το πληκτρολόγιο
και μορφοποιημένη έξοδος στην οθόνη. Δομές ελέγχου ροής και επανάληψης
Έλεγχος εκτέλεσης των εντολών ενός προγράμματος με τις δομές ελέγχου και τις
δομές της επανάληψης, Σύνθετες συνθήκες ελέγχου, Εμφωλευμένες δομές. Πίνακες
Δημιουργία μονοδιάστατων και πολυδιάστατων πινάκων, αποθήκευση και ανάγνωση
τιμών σε πίνακα, αναζήτηση και ταξινόμηση των τιμών Συναρτήσεις και λειτουργίες
Δημιουργία συναρτήσεων και λειτουργιών, Κλήση συναρτήσεων με τιμή και με
αναφορά. Οι συναρτήσεις της μαθηματικής βιβλιοθήκης Αλφαριθμητικά Δημιουργία
και χρήση των αλφαριθμητικών, Συναρτήσεις για τη διαχείριση των αλφαριθμητικών
Αρχεία Διαχείριση αρχείων για την αποθήκευση και την ανάγνωση πληροφοριών
Δομές Δεδομένων Δημιουργία και διαχείριση σύνθετων δομών δεδομένων, οι οποίες
αποτελούνται από διαφορετικούς τύπους δεδομένων Δυναμική δέσμευση της μνήμης
Δέσμευση και αποδέσμευση μνήμης κατά την εκτέλεση της εφαρμογής, Δημιουργία και
διαχείριση συνδεδεμένης λίστας
Βάσεις δεδομένων
Εισαγωγή στις Βάσεις Δεδομένων, Συστήματα Διαχείρισης Βάσεων Δεδομένων,
Πλεονεκτήματα των Βάσεων Δεδομένων, Μειονεκτήματα των Βάσεων Δεδομένων,
Θεμελίωση των Σχεσιακών Βάσεων Δεδομένων, Αρχιτεκτονική Τριών Επιπέδων,
Ανεξαρτησία δεδομένων των τριών επιπέδων, Η γλώσσα προγραμματισμού των
Βάσεων Δεδομένων, Λειτουργίες των Βάσεων Δεδομένων, Βασικές έννοιες και ορισμοί
του Σχεσιακού Μοντέλου, Ορισμός των Σχέσεων στις Βάσεις Δεδομένων, Οι νόμοι
της Ακεραιότητας, Μεθοδολογίες Σχεδιασμού Βάσεων Δεδομένων, Σημασιολογικός
Σχεδιασμός Β.Δ. Λογικός Σχεδιασμός Β.Δ. Φυσικός Σχεδιασμός Β.Δ. Κανονικοποιημένη
Βάση Δεδομένων, Βήματα της Κανονικοποίησης, Ορισμός της Λειτουργικής Εξάρτησης,
Νόμοι και Τεχνικές Κανονικοποίησης, Παραδείγματα-Εφαρμογές, Μελέτες Περίπτωσης,
Η γλώσσα Προγραμματισμού SQL, Παραδείγματα Διαχείρισης Ακεραιότητας Βάσεων
Δεδομένων, Η εργασία του Διαχειριστή Βάσεων Δεδομένων, Τεχνικές Διαχείρισης
της Ακεραιότητας των Βάσεων Δεδομένων, Τεχνικές Επαναφοράς Βάσης Δεδομένων,
Μελέτες Περίπτωσης, Συστήματα λογισμικού και σχεδίαση (phpMyAdmin, MySQL
Workbench), Ανάπτυξη εφαρμογής Βάσης Δεδομένων με ευρείας αποδοχής Συστημά
Διαχείρισης Σχεσιακών Βάσεων Δεδομένων: MS ACCESS, BASE, Αποθηκευτικά μέσα,
οργάνωση αρχείων, ταξινόμηση, κατακερματισμός, δέντρα, Αποθήκες δεδομένων,
εξόρυξη δεδομένων, αντικειμενοστραφείς Βάσεις Δεδομένων, NoSQL.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 839/05.02.2024
Αρχές ψηφιακής
Τεχνολογίας
Εισαγωγή στην ψηφιακή τεχνολογία, ιστορία των υπολογιστών, Αναπαράσταση
πληροφορίας στον υπολογιστή, συστήματα αρίθμησης, δυαδικό, δεκαεξαδικό, πράξεις,
παράσταση σταθερής και κινητής υποδιαστολής, Οργάνωση υπολογιστή, ΚΜΕ, μνήμη,
μέσα αποθήκευσης, μονάδες εισόδου εξόδου, δίαυλοι, Άλγεβρα Boole και λογικές πύλες,
Ανάλυση και σχεδίαση συνδυαστικών κυκλωμάτων, Στοιχεία μνήμης, ακολουθιακά
κυκλώματα, Ανάλυση και σχεδίαση σύγχρονων ακολουθιακών κυκλωμάτων, Γλώσσες
περιγραφής υλικού, VHDL vs Verilog, Σχεδίαση συνδυαστικών και ακολουθιακών
κυκλωμάτων σε γλώσσα VHDL.
Τεχνολογίες
δικτύων και
επικοινωνιών
Γενικές αρχές Δικτύων ΗΥ: Αρχιτεκτονικές Δικτύων, Τεχνολογία Τοπικών Δικτύων,
Τοπολογίες Ασύρματων Δικτύων, Δίκτυα Υψηλών Ταχυτήτων, Πρωτόκολλα, Ποιότητα
Υπηρεσίας, Πρότυπα Φυσικό επίπεδο: Λειτουργίες και πρωτόκολλα φυσικού επίπεδου,
τεχνολογίες μεταγωγής. Επίπεδο ζεύξης: Λειτουργίες και πρωτόκολλα επίπεδου ζεύξης,
τεχνικές ανίχνευσης και διόρθωσης λαθών, πρωτόκολλα πολλαπλής πρόσβασης,
LANs Επίπεδο δικτύου: Δρομολόγηση πακέτων, δίκτυα εικονικού κυκλώματος και
δεδομενογράμματος, πρωτόκολλο IP, διευθυνσιοδότηση IPv4, οργάνωση υποδικτύων,
IPv6, ICMP, DHCP, NAT Επίπεδο μεταφοράς: Πρωτόκολλα επιπέδου μεταφοράς (UDP/
TCP), πολύπλεξη δεδομένων, έλεγχος ροής και συμφόρησης, αρχές αξιόπιστης
μεταφοράς δεδομένων. Δικτυακός προγραμματισμός: Βασικές αρχές σχεδιασμού
δικτυακών εφαρμογών, επικοινωνία δικτυακών διεργασιών, απαιτήσεις δικτυακών
εφαρμογών Επίπεδο εφαρμογής: Βασικές δικτυακές εφαρμογές (HTTP, FTP,SMTP, IMAP,
DNS), προηγμένες δικτυακές εφαρμογές.
Αντικειμενοστρεφής
προγραμματισμός
Το μάθημα του Αντικειμενοστρεφούς προγραμματισμού, στοχεύει να δώσει στους
φοιτητές τις απαραίτητες γνώσεις πάνω στον προγραμματισμό υπολογιστικών και
διαδικτυακών συστημάτων, με χρήση αντικειμενοστρεφούς γλώσσας προγραμματισμού.
Το μάθημα έρχεται να καλύψει θεωρητικά και πρακτικά θέματα τα οποία σχετίζονται με
τις τεχνικές του Αντικειμενοστρεφούς Προγραμματισμού, ενώ χρησιμοποιεί ως γλώσσα
προγραμματισμού για την εξοικείωση με τις παραπάνω έννοιες τη γλώσσα Java.
Αρχιτεκτονική
Υπολογιστικών
Συστημάτων
1. Ιστορική αναδρομή - Εισαγωγικές έννοιες 2. Τρόποι παράστασης δεδομένων 3.
Τεχνικές Εισόδου/Εξόδου δεδομένων 4. Τεχνολογία υπολογιστών-Τάσεις της τεχνολογίας
5. Διασύνδεση υλικού/λογισμικού- αρχιτεκτονική συνόλου εντολών MIPS 6. Αριθμητική
υπολογιστών 7. Απόδοση επεξεργαστών 8. Υλοποίηση διοχέτευσης για αύξηση
της απόδοσης του επεξεργαστή 9. Ιεραρχία συστήματος μνήμης-μνήμη cache 10.
Αρχιτεκτονική σύγχρονων επεξεργαστών 11. Συστήματα πολυπύρηνων επεξεργαστών
12. Συστήματα με πολλαπλούς επεξεργαστές (clusters).
Λειτουργικά
Συστήματα
1. Εισαγωγή στα λειτουργικά συστήματα (ορισμός, ιστορία, βασικές έννοιες, δομή,
διαστρωμάτωση, κατηγορίες, κ.ά.). 2. Επικοινωνία και συγχρονισμός διεργασιών (ορισμός,
συνθήκες ανταγωνισμού, κρίσιμα τμήματα, αμοιβαίος αποκλεισμός, μηχανισμοί
κλειδώματος, ουρές αναμονής, σημαφόροι, παρακολουθητές, θεωρία πρόληψης
και αποφυγής αδιεξόδων κ.ά.). Προχωρημένες έννοιες και μηχανισμοί επικοινωνίας
διεργασιών (διαδιεργασιακή επικοινωνία μέσω σωληνώσεων και υποδοχών κ.ά.). 3.
Διαχείριση ΚΜΕ (απαιτήσεις και κριτήρια χρονοπρογραμματισμού της ΚΜΕ, αλγόριθμοι
χρονοδρομολόγησης διεργασιών στην ΚΜΕ για συστήματα ομαδικής επεξεργασίας
και συστήματα αλληλεπίδρασης, μέτρα απόδοσης κ.ά.). Διαχείριση νημάτων (διαφορές
μεταξύ νημάτων και διεργασιών, υποστήριξη νημάτων σε επίπεδο χρήστη και σε επίπεδο
πυρήνα, μέθοδοι χρονοπρογραμματισμού, συγχρονισμός και επικοινωνία, βιβλιοθήκες
κ.ά.) 4. Διαχείριση μνήμης (εναλλαγή, σταθερές και μεταβλητές διαιρέσεις, ιδεατή-εικονική
μνήμη, σελιδοποίηση, τμηματοποίηση, μετάφραση διευθύνσεων, κατακερματισμός και
τεχνικές συμπίεσης, αλγόριθμοι αντικατάστασης σελίδας, υβριδικά σχήματα, σύγχρονα
σχήματα οργάνωσης μνήμης για πολύ μεγάλα εύρη διευθύνσεων). 5. Βασικές αρχές
διαχείρισης εισόδου-εξόδου (είδη συσκευών, αλγόριθμοι χρονοπρογραμματισμού κ.ά.) και
συστήματος αρχείων. 6. Λειτουργικά συστήματα πολυεπεξεργαστών (ειδικές απαιτήσεις
και θέματα σχεδίασης λειτουργικών συστημάτων για περιβάλλοντα πολλαπλών πυρήνωνεπεξεργαστών κ.ά.). Διαχείριση Νημάτων και συγχρονισμός σε πολυεπεξεργαστικά
περιβάλλοντα (ειδικές απαιτήσεις και αλγόριθμοι χρονοπρογραμματισμού, ειδικές
απαιτήσεις και μηχανισμοί συγχρονισμού-επικοινωνίας κ.ά.). 7. Λειτουργικά συστήματα
πραγματικού χρόνου (βασικές έννοιες και σχεδιαστικά ζητήματα, ειδικοί αλγόριθμοι
χρονοδρομολόγησης ΚΜΕ, οργάνωσης-διαχείρισης μνήμης και χρονοπρογραμματισμού
δίσκων, εφαρμογή σε ενσωματωμένα συστήματα και συστήματα πολυμέσων κ.ά.).
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 839/05.02.2024
8. Εικονικές μηχανές - εικονικοποίηση (ορισμοί, κατηγοριοποίηση, τεχνικές
εικονικοποίησης, ή έννοια του hypervisor και οι υποστηριζόμενοι τύποι κ.ά.). 9.
Λειτουργικά συστήματα πολυυπολογιστών, δικτύου και κατανεμημένα λειτουργικά
συστήματα (ορισμοί, κατηγοριοποίηση, θέματα σχεδίασης, υπηρεσίες κ.ά.). 10. Μελέτες
περίπτωσης (η υποστήριξη των παραπάνω εννοιών και μηχανισμών σε σύγχρονα
λειτουργικά συστήματα τύπου Windows και Unix/linux). 11. Πρακτική άσκηση (Unix/
Linux): Διαστρωμάτωση- αρχιτεκτονική, προγραμματισμός στο κέλυφος, διαχείριση
συστήματος, μηχανισμοί ασφάλειας και προστασίας, συγγραφή απλών και σύνθετων
scripts, προγραμματισμός με τη γλώσσα awk. Προγραμματισμός συστήματος και
ταυτόχρονων διεργασιών (διεργασίες παιδιά, χρήση fork, wait, exec, signals/traps κ.λπ.).
Ειδικοί μηχανισμοί υποστήριξης επικοινωνίας και συγχρονισμού διεργασιών (shared
memory segments, semaphores, message queues κ.ά.). Προγραμματισμός και διαχείριση
νημάτων με χρήση της βιβλιοθήκης των Posix threads. Διαδιεργασιακή επικοινωνία και
προγραμματισμός με χρήση σωληνώσεων (pipes) και υποδοχών (sockets).
Ασφάλεια
Πληροφορίας και
Συστημάτων
Το μάθημα καλύπτει γενικά θέματα Ασφάλειας Πληροφορίας και Συστημάτων. Το
περίγραμμα του μαθήματος περιλαμβάνει θεμελιώδεις έννοιες και ορολογία στην Ασφάλεια
Πληροφορίας και Συστημάτων, θέματα κλασικής και ασφαλούς Κρυπτογράφησης
(ασύμμετρης: RSA), ανεκτικότητα κρυπτογραφικών αλγόριθμων, προστασία Λειτουργικών
Συστημάτων, ασφάλεια Βάσεων Δεδομένων, Έλεγχο Πρόσβασης, ασφάλεια Δικτύων και
Κατανεμημένων Συστημάτων, Ανίχνευση Επιθέσεων, Ανάλυση Επικινδυνότητας, Computer
Forensics. Περίγραμμα μαθήματος 1. Εννοιολογική θεμελίωση της Ασφάλειας Πληροφορίας
και Συστημάτων 2. Κλασική Κρυπτογραφία 3. Ανεκτικότητα Συμμετρικών Κρυπτογραφικών
Αλγορίθμων 4. Ασύμμετρη Κρυπτογραφία και Ψηφιακές Υπογραφές 5. Προστασία
Λειτουργικών Συστημάτων, Αυθεντικοποίηση και Έλεγχος Πρόσβασης 6. Ασφάλεια Βάσεων
Δεδομένων 7. Ασφάλεια Δικτύων Υπολογιστών και Κατανεμημένων Συστημάτων 8.
Ανίχνευση Εισβολών 9. Computer Forensics 10. Ανάλυση Επικινδυνότητας
Διαχείριση Έργων
Πληροφορικής και
Επιχειρηματικότητα
Περιεχόμενο 1. Έργο και διαχείριση έργου 2. Οργανωσιακές Δομές, οργάνωση έργου,
Κύκλος ζωής λογισμικού 3. Eνδιαφερόμενα μέρη, SWOT ανάλυση 4. Διαχείριση
Χρόνου, Χρονοπρογραμματισμός Έργου, 5. Τοξωτά δίκτυα, κομβικά δίκτυα - Κρίσιμη
Διαδρομή, Χρονικά Περιθώρια - ελάχιστοι και βραδύτεροι χρόνοι, Διαγράμματα
PERT- Gantt 6. Διαχείριση Κινδύνων, Διαχείριση Πόρων, Οικονομοτεχνική Μελέτη Οικονομική διαχείριση έργων, Εκτίμηση κόστους Μελέτη σκοπιμότητας 7. Οργάνωση
και διαχείριση του Ανθρώπινου δυναμικού 8. Σύγχρονο επιχειρηματικό περιβάλλον 9.
Βασικά Χαρακτηριστικά της Καινοτομίας 10. Έννοια, είδη χαρακτηριστικά και δείκτες της
επιχειρηματικότητας 11. Μικρομεσαίες επιχειρήσεις, Γυναικεία επιχειρηματικότητα 12.
Κύκλος ζωής της επιχείρησης, Χρηματοδότηση 13. Επιχειρηματικά Δίκτυα, Επιταχυντές
14. Επιχειρηματικό Σχέδιο, Σχεδιασμός 15. Συγγραφή πρότασης
Τεχνολογία και
Προγραμματισμός
Κινητών Συσκευών
1. Εισαγωγή στο περιβάλλον Android. 2. Αρχιτεκτονική εφαρμογών. 3. Η δομή του
Android. Δομικά συστατικά εγγενών εφαρμογών Android. 4. Εισαγωγή στo Εργαλείo
Ανάπτυξης Λογισμικού εγγενών εφαρμογών κινητών (Αndroid Studio). 5. Σχεδιασμός
της Γραφικής Διεπαφής του Χρήστη. 6. Δημιουργία κώδικα και διασύνδεση με
γραφικά στοιχεία της διεπαφής. 7. Διαχείριση δεδομένων. 8. Διαχείριση πολυμέσων. 9.
Συνδεσιμότητα και δικτύωση. Χρήση υπηρεσιών ιστού (web services). 10. Αισθητήρες
συσκευών στην ανάπτυξη εφαρμογών. 11. Ανάπτυξη πολυνηματικών εφαρμογών. 12.
Ολοκλήρωση Κινητών Εφαρμογών.
Πληροφορική στην
Εκπαίδευση
Το μεταπτυχιακό μάθημα «Πληροφορική στην Εκπαίδευση» εμβαθύνει στην εφαρμογή
προηγμένων Τεχνολογιών Πληροφορικής και Επικοινωνιών στο πεδίο της εκπαίδευσης.
Εστιάζοντας στις θεωρίες μάθησης, το μάθημα δίνει έμφαση στην ανάλυση και
εφαρμογή σύγχρονων προσεγγίσεων στην εκπαιδευτική διαδικασία. Επιπλέον, εξετάζει
την εξέλιξη των κοινωνικών δικτύων στην εκπαίδευση και τη δημιουργία εκπαιδευτικών
πλατφορμών και Μαζικών Ανοικτών Διαδικτυακών Μαθήματων. Η ύλη του μαθήματος
περιλαμβάνει επίσης την ανάλυση προκλήσεων και ευκαιριών που προκύπτουν από
τη χρήση μεγάλων όγκων δεδομένων στην εκπαίδευση, καθώς και την αξιοποίηση
της τεχνητής νοημοσύνης στην εκπαίδευση. Τέλος, το μάθημα εξετάζει θέματα που
καλύπτουν την εφαρμογή της εικονικής και επαυξημένης πραγματικότητας στην
εκπαίδευση. Οι φοιτητές αναπτύσσουν ένα σφαιρικό πλαίσιο για την κριτική αξιολόγηση
και τη βέλτιστη πρακτική στην ενσωμάτωση των εργαλείων Τεχνολογιών Πληροφορικής
και Επικοινωνιών στην εκπαιδευτική διαδικασία.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 839/05.02.2024
Ανάπτυξη
Εφαρμογών στο
Διαδίκτυο
Το μεταπτυχιακό μάθημα "Ανάπτυξη Εφαρμογών στο Διαδίκτυο" παρέχει στους
φοιτητές ειδίκευση στον τομέα της δημιουργίας διαδικτυακών εφαρμογών. Οι φοιτητές
εξοικειώνονται με θέματα όπως HTML, CSS και jQuery, JavaScript, PHP και σύνδεση
με βάσεις δεδομένων. Το μάθημα επικεντρώνεται επίσης σε εξειδικευμένα θέματα,
όπως τα μοντέλα ηλεκτρονικού εμπορίου (e-commerce) και περιλαμβάνει περιπτώσεις
μελέτης σχετικές με αυτά. Η ύλη καλύπτει θέματα client side scripting, server side
scripting, καθώς και τη χρήση cookies, sessions, ανέβασμα αρχείων και αποστολή
email. Επιπλέον, οι φοιτητές εξοικειώνονται με την τεχνολογία Ajax. Τέλος, οι φοιτητές
αναπτύσσουν πρακτικές δεξιότητες που απαιτούνται για τον σχεδιασμό και την
υλοποίηση προηγμένων διαδικτυακών εφαρμογών, ενισχύοντας έτσι την επαγγελματική
και ακαδημαϊκή τους ανάπτυξη στον τομέα της τεχνολογίας και του προγραμματισμού
εφαρμογών στο Διαδίκτυο.
Άρθρο 8
Οργάνωση Π.Μ.Σ.
με τη χρήση μεθόδων σύγχρονης
και ασύγχρονης εξ αποστάσεως εκπαίδευσης
Στο Π.Μ.Σ. προβλέπεται σύγχρονη και ασύγχρονη
εξ αποστάσεως εκπαίδευση, η διαδικασία υλοποίησής
της οποίας είναι σύμφωνα με τα προβλεπόμενα του
ν. 4957/2022 (B’ 4861/2023) και του άρθρου 9 του Πρότυπου Κανονισμού Λειτουργίας των Π.Μ.Σ. του Πα.Δ.Α.
καθώς επίσης και την κοινή υπουργική απόφαση υπό
στοιχεία 18137/Ζ1/16-2-2023 (Β’ 1079).
Η έκθεση ανάλυσης εξ αποστάσεως Εκπαίδευσης αναλύεται στο Παράρτημα Ι του παρόντος Κανονισμού, του
οποίου αποτελεί αναπόσπαστο μέρος.
Άρθρο 9
Αξιολόγηση φοιτητών - Εξετάσεις
Στην αρχή κάθε εξαμήνου και πριν την έναρξη των
μαθημάτων του Π.Μ.Σ. ανακοινώνεται στους μεταπτυχιακούς φοιτητές το ακαδημαϊκό ημερολόγιο του Π.Μ.Σ,
το οποίο καθορίζεται με απόφαση της Συνέλευσης του
Τμήματος μετά από εισήγηση της Σ.Ε. Στο ακαδημαϊκό
ημερολόγιο του Π.Μ.Σ. αναγράφονται οι ημερομηνίες
έναρξης και λήξης των εξαμήνων, οι αργίες, καθώς και
οι ημερομηνίες των εξετάσεων.
Η Συντονιστική Επιτροπή καταρτίζει και ανακοινώνει
εγκαίρως το ωρολόγιο πρόγραμμα των εξετάσεων κάθε
εξεταστικής περιόδου και όχι αργότερα από δέκα (10)
ημέρες πριν από την έναρξη των εξετάσεων.
Δύνανται να υπάρχει επαναληπτική εξεταστική περίοδος κατά το Σεπτέμβριο εκάστου έτους.
Η αξιολόγηση των μεταπτυχιακών φοιτητών και η
επίδοσή τους στα μαθήματα που υποχρεούνται να παρακολουθήσουν στο πλαίσιο του Π.Μ.Σ. πραγματοποι-
είται με γραπτές ή προφορικές εξετάσεις ή με εκπόνηση
εργασιών καθ’ όλη τη διάρκεια του εξαμήνου. Ο τρόπος
αξιολόγησης περιγράφεται στο περίγραμμα του κάθε
μαθήματος. Η επίδοση σε κάθε μάθημα αξιολογείται
από τον/ους διδάσκοντα/ες και βαθμολογείται με την
ισχύουσα, για τους προπτυχιακούς φοιτητές, κλίμακα
βαθμολογίας. Συγκεκριμένα, οι βαθμοί που δίδονται, κυμαίνονται από μηδέν (0) μέχρι δέκα (10). Προβιβάσιμοι
βαθμοί είναι το πέντε (5) και οι μεγαλύτεροί του. Για την
αντιμετώπιση έκτακτων αναγκών ή συνθηκών που ανάγονται σε λόγους ανωτέρας βίας δύναται η χρήση ηλε-
κτρονικών μέσων για την αξιολόγηση των μαθημάτων,
υπό την προϋπόθεση ότι εξασφαλίζεται το αδιάβλητο
της διαδικασίας της αξιολόγησης.
Για την αξιολόγηση φοιτητών με αναπηρία και ειδικές
εκπαιδευτικές ανάγκες είναι δυνατόν να εφαρμοστούν
εναλλακτικές μέθοδοι εξέτασης.
Για τη βελτίωση της βαθμολογίας των μεταπτυχιακών
φοιτητών, δύναται η επανεξέταση σε ένα μόνο μάθημα,
στο οποίο έχει εξεταστεί επιτυχώς, σε εξεταστική περίοδο που περιλαμβάνεται το συγκεκριμένο μάθημα.
Αν ο/η μεταπτυχιακός/η φοιτητής/τρια αποτύχει περισσότερες από τρεις (3) φορές στο ίδιο μάθημα, δύναται να
ζητήσει, με αίτησή του προς τον Διευθυντή του ΠΜΣ, να
αξιολογηθεί από τριμελή επιτροπή, η οποία αποτελείται
από διδακτικό προσωπικό του ίδιου ή άλλου Τμήματος
του Πα.Δ.Α., με γνωστικό αντικείμενο ίδιο ή συναφές
με αυτό του προς εξέταση μαθήματος, στην οποία δεν
μπορεί να συμμετέχει ο/η διδάσκων/ούσα του μαθήματος. Αν ο Διευθυντής του Π.Μ.Σ. δεν ορίσει τα μέλη της
επιτροπής εντός ενός (1) μηνός από την υποβολή της
αίτησης, ο φοιτητής δύναται να ζητήσει τον ορισμό τους
από τον Πρόεδρο του Τμήματος.
Άρθρο 10
Δικαιώματα και Υποχρεώσεις φοιτητών Διαγραφή Μεταπτυχιακού Φοιτητή
10.1. Δικαιώματα Φοιτητή
Οι μεταπτυχιακοί/ες φοιτητές/τριες έχουν όλα τα δικαιώματα και τις παροχές που προβλέπονται και για τους φοι-
τητές του πρώτου κύκλου σπουδών, πλην του δικαιώματος
παροχής δωρεάν διδακτικών συγγραμμάτων. Οι μεταπτυχιακοί/κές φοιτητές/τριες δύνανται να χρησιμοποιούν την
υπάρχουσα υλικοτεχνική υποδομή του Πανεπιστημίου
Δυτικής Αττικής, η οποία περιλαμβάνει χώρους διδασκαλίας κατάλληλα εξοπλισμένους με σύγχρονα μέσα διδα-
σκαλίας και Η/Υ, τη Βιβλιοθήκη, και τις εγκαταστάσεις του
Τμήματος Μηχανικών Πληροφορικής και Υπολογιστών.
Οι μεταπτυχιακοί φοιτητές που δεν έχουν άλλη ιατροφαρμακευτική και νοσοκομειακή περίθαλψη, δικαιούνται
πλήρη ιατροφαρμακευτική και νοσοκομειακή περίθαλψη στο Εθνικό Σύστημα Υγείας (Ε.Σ.Υ.) με κάλυψη των
σχετικών δαπανών από τον Εθνικό Οργανισμό Παροχής
Υπηρεσιών Υγείας (Ε.Ο.Π.Υ.Υ.) κατ’ ανάλογη εφαρμογή
του άρθρου 33 του ν. 4368/2016 (Α’ 83), όπως τροποποιήθηκε και ισχύει.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 839/05.02.2024
Οι μεταπτυχιακοί φοιτητές δικαιούνται δωρεάν σίτιση
με βάση την ατομική και οικογενειακή οικονομική τους
κατάσταση και την εντοπιότητά τους.
Οι μεταπτυχιακοί/ες φοιτητές/τριες δύνανται να διεκδικήσουν εξωτερική χρηματοδότηση των σπουδών
τους από διάφορα Ιδρύματα ή φορείς του δημοσίου και
ιδιωτικού τομέα και Ερευνητικά Ινστιτούτα.
Οι μεταπτυχιακοί/ες φοιτητές/τριες δύνανται να καλύπτονται οικονομικά από χρηματοδοτούμενα προ-
γράμματα έρευνας στα οποία συμμετέχουν. Οι σχετικές
λεπτομέρειες ορίζονται με απόφαση της Σ.Ε. ύστερα από
εισήγησή του/της Διευθυντή/ντριας του Π.Μ.Σ.
Οι μεταπτυχιακοί/ες φοιτητές/τριες μπορούν να συμμετάσχουν στα προγράμματα ανταλλαγής φοιτητών/
τριών (π.χ. ERASMUS) του Πανεπιστημίου ή σε άλλα
ερευνητικά προγράμματα αλλοδαπών Α.Ε.Ι., στο πλαίσιο διακρατικών συμφωνιών του Τμήματος με ομοταγή
ιδρύματα και να εγγράφονται σε αυτά ως φιλοξενούμενοι φοιτητές/τριες.
Το Πανεπιστήμιο Δυτικής Αττικής οφείλει να εξασφαλίζει υποχρεωτικά στους/στις μεταπτυχιακούς/κές
φοιτητές/τριες με αναπηρία ή/και ειδικές εκπαιδευτικές
ανάγκες προσβασιμότητα στα προτεινόμενα προγράμματα και την διδασκαλία ή άλλες διευκολύνσεις.
10.2. Υποχρεώσεις Φοιτητή
Οι μεταπτυχιακοί φοιτητές έχουν τις κάτωθι υποχρεώσεις:
- Να παρακολουθούν ανελλιπώς τα μαθήματα του
ισχύοντος προγράμματος σπουδών.
- Να υποβάλλουν τις απαιτούμενες εργασίες μέσα στις
καθορισμένες προθεσμίες.
- Να προσέρχονται στις προβλεπόμενες εξετάσεις.
- Να δηλώνουν υπεύθυνα, ότι η διπλωματική εργασία
δεν αποτελεί προϊόν λογοκλοπής ούτε στο σύνολο ούτε
σε επιμέρους τμήματα αυτής.
- Να καταβάλλουν τα προβλεπόμενα τέλη φοίτησης
όπως ορίζεται στον Εσωτερικό Κανονισμό του Π.Μ.Σ..
- Να σέβονται και να τηρούν τον Κανονισμό Μεταπτυχιακών Σπουδών, τις αποφάσεις των οργάνων του Π.Μ.Σ.,
του Τμήματος και του Πανεπιστημίου Δυτικής Αττικής,
καθώς και την ακαδημαϊκή δεοντολογία.
Οι μεταπτυχιακοί φοιτητές καλούνται να συμμετέχουν και να παρακολουθούν σεμινάρια, συζητήσεις,
συνέδρια/ημερίδες με γνωστικό αντικείμενο συναφές
με αυτό του Π.Μ.Σ., διαλέξεις ή άλλες επιστημονικές
εκδηλώσεις του Π.Μ.Σ. Οι μεταπτυχιακοί φοιτητές
δύναται να ασκούν επικουρικό διδακτικό έργο σε
προγράμματα σπουδών πρώτου κύκλου με απόφαση αρμοδίου οργάνου του Π.Μ.Σ. Οι μεταπτυχιακοί
φοιτητές εκδίδουν ακαδημαϊκή ταυτότητα υποχρεωτικά μέσω της Ηλεκτρονικής Υπηρεσίας Απόκτησης
Ακαδημαϊκής Ταυτότητας του Υπουργείου Παιδείας
και Θρησκευμάτων.
10.3. Διαγραφή Μεταπτυχιακού Φοιτητή
Η διαγραφή μεταπτυχιακού/κής φοιτητή/τριας γίνεται
κατόπιν σχετικής εισήγησης της Σ.Ε. του Π.Μ.Σ. προς τη
Συνέλευση του Τμήματος και λήψης σχετικής απόφασης. Η απόφαση κοινοποιείται εντός 15 ημερών στον/
ην ενδιαφερόμενο/νη μεταπτυχιακό/κή φοιτητή/τρια και
έχει δικαίωμα υποβολής ένστασης εντός δέκα πέντε (15)
ημέρων από την ημερομηνία έκδοσης της. Η ένσταση
κρίνεται τελεσίδικα από τα ανωτέρω όργανα.
Η Συνέλευση του Τμήματος μετά την εισήγηση της Σ.Ε.,
δύναται να αποφασίσει τη διαγραφή μεταπτυχιακών φοιτητών για τους παρακάτω λόγους:
α. Πλημμελής εκπλήρωση των υποχρεώσεων του/της
μεταπτυχιακού/ης φοιτητή/τριας, όπως αυτές περιγράφονται στον Εσωτερικό Κανονισμό Π.Μ.Σ.
β. Μη καταβολή των προβλεπόμενων τελών φοίτησης
(σε κάθε περίπτωση, φοιτητής, ο οποίος δεν έχει ανταποκριθεί στις οικονομικές του υποχρεώσεις, δε δικαιούται
να λάβει ούτε βεβαίωση ολοκλήρωσης σπουδών, ούτε
το Δίπλωμα Μεταπτυχιακών Σπουδών).
γ. Πειθαρχικά παραπτώματα, όπως παράβαση ακαδημαϊκής δεοντολογίας και γενικότερα κάθε παράβαση της
κείμενης νομοθεσίας και του Εσωτερικού Κανονισμού
του Πα.Δ.Α.
δ. Αίτηση διαγραφής του/της ίδιου/ας του μεταπτυχιακού/κής φοιτητή/τριας.
ε. Έχουν επανειλημμένως αποτύχει στην εξέταση μαθήματος ή μαθημάτων όπως ορίζεται στον Εσωτερικό
Κανονισμό.
στ. Δεν ανανέωσαν την εγγραφή τους ή δεν παρακολούθησαν μαθήματα για δύο (2) συνεχόμενα εξάμηνα.
ζ. Έχουν υποπέσει στο παράπτωμα της λογοκλοπής ή
σε παράπτωμα που εμπίπτει στο δίκαιο περί πνευματικής
ιδιοκτησίας (ν. 2121/1993).
η. Για οποιαδήποτε άλλο λόγο κρίνεται απαραίτητη.
Σε περίπτωση οριστικής διακοπής φοίτησης ή διαγραφής μεταπτυχιακού/κής φοιτητή/τριας για οποιο-
δήποτε λόγο, τα ήδη καταβληθέντα δίδακτρα δεν
επιστρέφονται.
Άρθρο 11
Τέλη φοίτησης
Το ύψος των τελών φοίτησης για το Π.Μ.Σ. «Πληροφορική και Εφαρμογές» ανέρχεται στο ποσό των δύο
χιλιάδων εκατό (2.100) ευρώ.
Οι μεταπτυχιακοί φοιτητές του Π.Μ.Σ. υποχρεούνται
στην καταβολή αυτών. Το ύψος των προβλεπόμενων
τελών φοίτησης για το σύνολο του προγράμματος καθορίζεται στο ΦΕΚ ίδρυσης του Π.Μ.Σ.
Στις περιπτώσεις διακοπής της φοίτησης το συνολικό
καταβληθέν ποσό δεν επιστρέφεται.
Η καταβολή των διδάκτρων γίνεται στον Ειδικό Λογαριασμό Κονδυλίων Έρευνας (Ε.Λ.Κ.Ε.) του Πανεπιστη-
μίου Δυτικής Αττικής, ο οποίος είναι αρμόδιος για τη
διαχείρισή τους.
Οι μεταπτυχιακοί φοιτητές οφείλουν να έχουν εξοφλήσει όλες τις οικονομικές τους υποχρεώσεις πριν την
χορήγηση βεβαίωσης ολοκλήρωσης σπουδών και την
απονομή του Διπλώματος Μεταπτυχιακών Σπουδών.
Στο Π.Μ.Σ «Πληροφορική και Εφαρμογές» παρέχεται
η δυνατότητα απαλλαγής των τελών φοίτησης, σύμφωνα με την ισχύουσα νομοθεσία και όπως περιγράφεται
στο άρθρο 14 του Πρότυπου Κανονισμού Σπουδών των
Π.Μ.Σ. του Πα.Δ.Α. (B’ 4861/2023) και του παρόντος κανονισμού.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 839/05.02.2024
Άρθρο 12
Υποτροφίες
Το Π.Μ.Σ. «Πληροφορική και Εφαρμογές» δύναται να
χορηγεί υποτροφίες ανταποδοτικές και μη, ή βραβεία
αριστείας σε μεταπτυχιακούς/κές φοιτητές/τριες πλήρους φοίτησης, σύμφωνα με απόφαση της Συνέλευσης.
Οι υποτροφίες χορηγούνται βάσει αντικειμενικών κριτηρίων, ακαδημαϊκών, οικονομικών και κοινωνικών, τα
οποία είναι:
1. Ακαδημαϊκά:
α) Η φοίτηση.
β) Ο μέσος όρος βαθμολογίας του προηγούμενου
εξάμηνου.
γ) Ο βαθμός πτυχίου με το οποίο εισήχθη στο Π.Μ.Σ.
δ) Πρόσφατες ακαδημαϊκές επιδόσεις (βραβεία και
τιμητικές διακρίσεις).
2. Οικονομικά:
Εγγεγραμμένοι φοιτητές Π.Μ.Σ. δύνανται να φοιτούν
δωρεάν σε Π.Μ.Σ., αν προβλέπεται η καταβολή τελών
φοίτησης, εφόσον πληρούν τα οικονομικά ή κοινωνικά
κριτήρια σύμφωνα με τις διατάξεις του άρθρου 86 του
ν. 4957/2022 και της υπό στοιχεία 108990/Ζ1/8-9-2022
(Β’ 4899) υπουργικής απόφασης.
3. Κοινωνικά:
α) Διαζευγμένος/η με προστατευόμενα μέλη (παιδιά).
β) Αναπηρία υποψηφίου/ας.
γ) Μονογονεϊκή οικογένεια.
δ) Ορφανός/η από δυο γονείς και δεν έχει υπερβεί το
25ο έτος της ηλικίας του/της.
ε) Τέκνο πολύτεκνης οικογένειας.
στ) Μέλη ίδιας οικογενείας.
Διαδικασία:
Μετά από εισήγηση της Συντονιστικής Επιτροπής του
Π.Μ.Σ., προκηρύσσεται πρόσκληση υποβολής αιτήσεως
για τη χορήγηση υποτροφίας. Οι υποψήφιοι/ες οφείλουν
να συμπληρώσουν όλα τα υποχρεωτικά πεδία της αίτησης με τα απαιτούμενα κατά περίπτωση δικαιολογητικά
και τα υποβάλλουν στην Γραμματεία του Τμήματος στις
ημερολογιακές προθεσμίες που ορίζονται στην πρόσκληση. Η αίτηση επέχει θέση Υπεύθυνης Δήλωσης του
ν. 1599/1986.
Το αρμόδιο όργανο αξιολογεί και κατατάσσει τις υποψηφιότητες βάσει των κριτηρίων που έχουν οριστεί στον
εσωτερικό Κανονισμό λειτουργίας του Π.Μ.Σ. και εισηγείται τον κατάλογο ονομάτων των υποψηφίων προς
τη Συνέλευση.
Ο ανώτατος αριθμός υποτροφιών στο Π.Μ.Σ. ορίζεται
σε τρεις (3) ανά έτος.
Υποτροφία δεν χορηγείται στην περίπτωση που ο
μεταπτυχιακός φοιτητής λαμβάνει ήδη υποτροφία από
άλλη πηγή και σε μεταπτυχιακό φοιτητή που έχει εισαχθεί στο Π.Μ.Σ. χωρίς την υποχρέωση καταβολής τελών
φοίτησης.
Άρθρο 13
Δίπλωμα Μεταπτυχιακών Σπουδών (Δ.Μ.Σ)
Το Δίπλωμα Μεταπτυχιακών Σπουδών (Δ.Μ.Σ.) είναι
δημόσιο έγγραφο. Στον/Στην απόφοιτο/η του Π.Μ.Σ.
μπορεί να χορηγείται, πριν από την απονομή, βεβαίωση
ότι έχει περατώσει επιτυχώς την παρακολούθηση του
Π.Μ.Σ. και αναλυτική βαθμολογία με τις αντίστοιχες πιστωτικές μονάδες (ECTS).
Στο Δίπλωμα Μεταπτυχιακών Σπουδών επισυνάπτεται
Παράρτημα Διπλώματος το οποίο είναι επεξηγηματικό
έγγραφο και δεν υποκαθιστά τον επίσημο τίτλο σπουδών ή την αναλυτική βαθμολογία των μαθημάτων. Το
Παράρτημα Διπλώματος επισυνάπτεται στο Δ.Μ.Σ. και
παρέχει πληροφορίες σχετικά με τη φύση, το επίπεδο, το
γενικότερο πλαίσιο εκπαίδευσης, το περιεχόμενο και το
καθεστώς των σπουδών, οι οποίες ολοκληρώθηκαν με
επιτυχία από το άτομο που αναγράφεται ονομαστικά στο
πρωτότυπο του τίτλου. Στο Παράρτημα δεν γίνονται αξιολογικές κρίσεις και δεν υπάρχουν δηλώσεις ισοτιμίας ή
αντιστοιχίας ή προτάσεις σχετικά με την αναγνώριση του
Δ.Μ.Σ. στο εξωτερικό. Το Παράρτημα Διπλώματος εκδίδεται αυτομάτως και χωρίς καμία οικονομική επιβάρυν-
ση στην ελληνική και στην αγγλική γλώσσα, και πρέπει να
πληροί τις προϋποθέσεις γνησιότητας που απαιτούνται
για τον χορηγούμενο τίτλο σπουδών. Η ημερομηνία έκδοσης του Παραρτήματος δεν συμπίπτει υποχρεωτικά με
την ημερομηνία χορήγησης του Δ.Μ.Σ., αλλά δεν μπορεί
ποτέ να είναι προγενέστερη από αυτή.
Ο βαθμός του Διπλώματος Μεταπτυχιακών Σπουδών
(Δ.Μ.Σ.) προκύπτει από τον βαθμό αξιολόγησης στα
μαθήματα.
Αναλυτικότερα σε κάθε εξάμηνο ο φοιτητής/τρια λαμβάνει βαθμολογία σε κάθε μάθημα που εξετάζεται και
εάν αξιολογηθεί επιτυχώς, πιστώνεται αναλογικά τις πιστωτικές μονάδες που αντιστοιχούν. Ο τελικός βαθμός
του Δ.Μ.Σ. προκύπτει από τον βαθμό αξιολόγησης στα
μαθήματα. Ο βαθμός του Διπλώματος Μεταπτυχιακών
Σπουδών (Δ.Μ.Σ.) εξάγεται με προσέγγιση δύο δεκαδικών ψηφίων και προκύπτει από τον τύπο:
Β = (Β1*Π1+Β2*Π2+……..+Βν*Πν)/(Π1+Π2+…..Πν)
όπου Β1,Β2….Βν είναι οι βαθμοί όλων των μαθημάτων
που εξετάστηκε επιτυχώς ο φοιτητής/τρια και Π1,Π2…..
Πν είναι οι πιστωτικές μονάδες που αντιστοιχούν σε κάθε
μάθημα.
Προβιβάσιμοι βαθμοί είναι το πέντε (5) και οι μεγαλύτεροί του. Η βαθμολογική κλίμακα για την αξιολόγηση
της επίδοσης των μεταπτυχιακών φοιτητών/τριών ορίζεται από το μηδέν (0) ως το δέκα (10) ως ακολούθως:
- Άριστα: από οκτώ και πενήντα (8,50) μέχρι δέκα (10),
- Λίαν καλώς: από έξι και πενήντα (6,50) ως και οκτώ
και σαράντα εννέα (8,49),
- Καλώς: από πέντε (5) ως και έξι και σαράντα εννέα
(6,49) ή
- Απορρίπτεται: από μηδέν (0) έως τέσσερα και ενενήντα εννέα (4,99).
Άρθρο 14
Διδάσκοντες Προγραμμάτων
Μεταπτυχιακών Σπουδών
14.1. Το διδακτικό έργο του Προγράμματος Μεταπτυχιακών Σπουδών ανατίθεται, κατόπιν απόφασης της Σ.Τ.
στις ακόλουθες κατηγορίες διδασκόντων:
α) μέλη Διδακτικού Ερευνητικού Προσωπικού (Δ.Ε.Π.),
Ειδικού Εκπαιδευτικού Προσωπικού (Ε.Ε.Π.), ΕργαστηΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 839/05.02.2024
ριακού Διδακτικού Προσωπικού (Ε.ΔΙ.Π.) και Ειδικού
Τεχνικού Εργαστηριακού Προσωπικού (Ε.Τ.Ε.Π.) του
Τμήματος ή άλλων Τμημάτων του Πα.Δ.Α. ή άλλου
Ανώτατου Εκπαιδευτικού Ιδρύματος (Α.Ε.Ι.) ή Ανώτατου Στρατιωτικού Εκπαιδευτικού Ιδρύματος (Α.Σ.Ε.Ι.),
με πρόσθετη απασχόληση πέραν των νόμιμων υποχρεώσεών τους.
β) ομότιμους Καθηγητές ή αφυπηρετήσαντα μέλη
Δ.Ε.Π. του Τμήματος ή άλλων Τμημάτων του ΠΑΔΑ ή
άλλου Α.Ε.Ι.,
γ) συνεργαζόμενους καθηγητές,
δ) εντεταλμένους διδάσκοντες,
ε) επισκέπτες καθηγητές ή επισκέπτες ερευνητές,
στ) ερευνητές και ειδικούς λειτουργικούς επιστήμονες
ερευνητικών και τεχνολογικών φορέων του άρθρου 13Α
του ν. 4310/2014 (Α’ 258) ή λοιπών ερευνητικών κέντρων
και ινστιτούτων της ημεδαπής ή αλλοδαπής,
ζ) επιστήμονες αναγνωρισμένου κύρους, οι οποίοι
διαθέτουν εξειδικευμένες γνώσεις και σχετική εμπειρία
στο γνωστικό αντικείμενο του Π.Μ.Σ.
14.2. Η ανάθεση του διδακτικού έργου του Π.Μ.Σ.
πραγματοποιείται με απόφαση του Τμήματος κατόπιν
εισήγησης του Διευθυντή του Π.Μ.Σ. Με απόφαση της
Συνέλευσης του Τμήματος δύναται να ανατίθεται επικουρικό διδακτικό έργο στους υποψήφιους διδάκτορες
του Τμήματος ή της Σχολής, με αντικείμενο συναφές με
το παρεχόμενο επικουρικό διδακτικό έργο του Π.Μ.Σ.,
υπό την επίβλεψη διδάσκοντος του Π.Μ.Σ., κατόπιν εισηγήσεως της Σ.Ε.
14.3. Όλες οι κατηγορίες διδασκόντων δύνανται να
αμείβονται αποκλειστικά από τους πόρους του Π.Μ.Σ.
Δεν επιτρέπεται η καταβολή αμοιβής ή άλλης παροχής από τον κρατικό προϋπολογισμό ή το πρόγραμμα
δημοσίων επενδύσεων. Με απόφαση του αρμόδιου
οργάνου του Π.Μ.Σ. περί ανάθεσης του διδακτικού έργου, καθορίζεται το ύψος της αμοιβής κάθε διδάσκο-
ντος. Ειδικώς οι διδάσκοντες που έχουν την ιδιότητα
μέλους Δ.Ε.Π., δύνανται να αμείβονται επιπρόσθετα
για έργο που προσφέρουν προς το Π.Μ.Σ., εφόσον εκπληρώνουν τις ελάχιστες εκ του νόμου υποχρεώσεις
τους, όπως ορίζονται στην παρ. 2 του άρθρου 155,
του ν. 4957/2022. Το τελευταίο εδάφιο εφαρμόζεται
αναλογικά και για τα μέλη Ε.Ε.Π., Ε.ΔΙ.Π. και Ε.Τ.Ε.Π.,
εφόσον εκπληρώνουν τις ελάχιστες εκ του νόμου υποχρεώσεις τους.
Στις υποχρεώσεις των διδασκόντων περιλαμβάνονται,
μεταξύ άλλων, ο καθορισμός και η περιγραφή του μαθήματος, η παράθεση σχετικής βιβλιογραφίας, ο καθο-
ρισμός του τρόπου εξέτασης του μαθήματος, η επικοινωνία με τους/τις μεταπτυχιακούς/κες φοιτητές/τριες.
14.4. Στο Π.Μ.Σ. με απόφαση της Συνέλευσης του
Τμήματος εφαρμόζεται ο θεσμός του Ακαδημαϊκού Συμβούλου. Σκοπός της λειτουργίας του εν λόγω θεσμού
είναι η παροχή συμβουλευτικής στους μεταπτυχιακούς
φοιτητές κατά τη διάρκεια των σπουδών τους σε ακαδημαϊκά θέματα με εξατομικευμένο τρόπο. Προσδοκώμενο
αποτέλεσμα είναι η διευκόλυνση των μεταπτυχιακών
φοιτητών στην ολοκλήρωση των σπουδών τους με
παράλληλη αξιοποίηση των ιδιαίτερων δεξιοτήτων και
ενδιαφερόντων τους στο έδαφος της εκπαιδευτικής και
ερευνητικής διαδικασίας. Ο Ακαδημαϊκός Σύμβουλος
επιλέγει τον τρόπο προσέγγισης και παροχής συμβουλευτικής στους φοιτητές που του ανατίθενται σε κάθε
ακαδημαϊκό έτος.
Άρθρο 15
Επικουρικό διδακτικό έργο
μεταπτυχιακών φοιτητών
Με απόφαση της Συνέλευσης του Τμήματος είναι δυνατή η έγκριση της συμμετοχής μεταπτυχιακών φοιτη-
τών, υποψηφίων διδακτόρων και μεταδιδακτόρων στην
παροχή επικουρικού διδακτικού έργου σε προγράμματα
σπουδών πρώτου ή δεύτερου κύκλου.
Το Πα.Δ.Α. δύναται να χορηγεί ανταποδοτικές υποτροφίες σε μεταπτυχιακούς φοιτητές με την υποχρέωση
υποστήριξης της εκπαιδευτικής διαδικασίας και παροχής
επικουρικού διδακτικού έργου.
Ως επικουρικό διδακτικό έργο ορίζεται η επικουρία των
μελών Διδακτικού Ερευνητικού Προσωπικού κατά την
άσκηση του διδακτικού τους έργου, η άσκηση των φοιτητών, η διεξαγωγή φροντιστηρίων, εργαστηριακών ασκή-
σεων, η εποπτεία εξετάσεων και η διόρθωση ασκήσεων.
Άρθρο 16
Χρηματοδότηση - Οικονομική διαχείριση
Η χρηματοδότηση του Π.Μ.Σ. προέρχεται από:
α) τέλη φοίτησης,
β) δωρεές, χορηγίες και πάσης φύσεως οικονομικές
ενισχύσεις,
γ) κληροδοτήματα,
δ) πόρους από ερευνητικά έργα ή προγράμματα,
ε) ιδίους πόρους του Πανεπιστημίου Δυτικής Αττικής
και
στ) τον κρατικό προϋπολογισμό ή το πρόγραμμα δημοσίων επενδύσεων
Η καταβολή των τελών φοίτησης πραγματοποιείται
από τον ίδιο τον φοιτητή ή από τρίτο φυσικό ή νομικό
πρόσωπο για λογαριασμό του φοιτητή.
Η διαχείριση των πόρων του Π.Μ.Σ. πραγματοποιείται
από τον Ειδικό Λογαριασμό Κονδυλίων Έρευνας (Ε.Λ.Κ.Ε.)
του Πα.Δ.Α.
Οι πόροι του Π.Μ.Σ. κατανέμονται ως εξής:
α) ποσό που αντιστοιχεί στο τριάντα τοις εκατό (30%)
των συνολικών εσόδων που προέρχονται από τέλη φοίτησης παρακρατείται από τον Ε.Λ.Κ.Ε. Στο ποσό αυτό
συμπεριλαμβάνεται το ποσοστό παρακράτησης υπέρ
του Ε.Λ.Κ.Ε. για την οικονομική διαχείριση των Π.Μ.Σ. Στα
έσοδα του Π.Μ.Σ. των περ. β) έως δ) πραγματοποιείται η
παρακράτηση υπέρ Ε.Λ.Κ.Ε. που ισχύει για τα έσοδα από
αντίστοιχες πηγές χρηματοδότησης.
β) το υπόλοιπο ποσό των συνολικών εσόδων του
Π.Μ.Σ. (70%) διατίθεται για την κάλυψη των λειτουργικών δαπανών του Π.Μ.Σ.
Μεθοδολογία κατάρτισης προϋπολογισμών εσόδων:
Ως προς τα έσοδα αναγράφονται οι πηγές χρηματοδότησης, σύμφωνα με τις παρ. 1 και 2 του άρθρου 84
του ν. 4957/2022, και τα αντίστοιχα ποσά- αναμενόμενες
εισροές από κάθε πηγή χρηματοδότησης.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 839/05.02.2024
Έσοδα - χρηματοδότηση
Τέλη φοίτησης
Δωρεές, χορηγίες και πάσης φύσεως
οικονομικές ενισχύσεις
Κληροδοτήματα
Πόροι από ερευνητικά έργα ή προγράμματα
Ίδιοι πόροι του Πα.Δ.Α.
Κρατικός προϋπολογισμός ή Πρόγραμμα
Δημοσίων επενδύσεων
Σύνολο
Αναφέρεται στον προϋπολογισμό ενός πλήρους κύκλου φοίτησης του Π.Μ.Σ. για τους εισακτέους του εν
λόγω έτους.
Αναλυτικός προϋπολογισμός εξόδων.
Ως προς τα έξοδα, αναγράφονται οι κατηγορίες των
λειτουργικών εξόδων και τα αντίστοιχα ποσά - αναμενόμενες εκροές.
Συγκεκριμένα, ποσοστό εβδομήντα τοις εκατό (70%)
των λειτουργικών εξόδων του Π.Μ.Σ. κατανέμονται σε:
α) αμοιβές για τη διοικητική - τεχνική υποστήριξη,
β) Αμοιβές διδακτικού προσωπικού,
γ) δαπάνες μετακίνησης,
δ) δαπάνες εξοπλισμού και υλικοτεχνικής υποδομής,
ε) δαπάνες χορήγησης υποτροφιών,
στ) λοιπές λειτουργικές δαπάνες (περ. α. της παρ. 4 του
άρθρου 80 του ν. 4957/2022).
Οι αμοιβές του τακτικού διδακτικού, τεχνικού και διοικητικού προσωπικού των Ιδρυμάτων αφορά εργασία
που υπερβαίνει τις κατά νόμο υποχρεώσεις τους.
Έξοδα - κατηγορίες δαπανών
Αμοιβές για τη διοικητική - τεχνική υποστήριξη
Αμοιβές διδακτικού προσωπικού
Δαπάνες μετακίνησης
Δαπάνες
εξοπλισμού
και
υλικοτεχνικής
υποδομής
Δαπάνες χορήγησης υποτροφιών
Λοιπές λειτουργικές δαπάνες
Μερικό Σύνολο (70%)
Λειτουργικά έξοδα Πα.Δ.Α. (30%) ΕΛΚΕ
Σύνολο
Σύμφωνα με την παρ. 2 του άρθρου 85 του ν. 4957/2022,
καθορίζεται ποσοστό δύο τοις εκατό (2%), ως ανώτατο
ποσοστό επί των συνολικών ετήσιων εσόδων κάθε Π.Μ.Σ.
που δύναται να διατίθεται προς Έργο/Πρόγραμμα της
παρ. 1 του ίδιου άρθρου.
Άρθρο 17
Λογοκλοπή
Ο/Η μεταπτυχιακός/ή φοιτητής/τρια υποχρεούται να
αναφέρει με τον ενδεδειγμένο τρόπο αν χρησιμοποίησε
το έργο και τις απόψεις άλλων. Επιπλέον, οι μεταπτυχιακοί φοιτητές που έχουν χρησιμοποιήσει τις υπηρεσίες και
τη βοήθεια Τεχνητής Νοημοσύνης (Αrtificial Intelligence,
AI) για την εκπόνηση εργασιών που τους ανατίθενται
στα πλαίσια του Π.Μ.Σ. ή/και της Μ.Δ.Ε., θα πρέπει στο
προοίμιο του κειμένου να περιλάβουν και «Δήλωση σχετικά με τη χρήση δημιουργικής Τεχνητής Νοημοσύνης
(generative AI) και τεχνολογιών υποβοηθούμενων από
Τεχνητή Νοημοσύνη κατά τη διαδικασία της συγγραφής», όπου θα δηλώνουν ποιο εργαλείο χρησιμοποίησαν
και για ποιο λόγο.
Η λογοκλοπή θεωρείται σοβαρό ακαδημαϊκό παράπτωμα. Λογοκλοπή θεωρείται η αντιγραφή εργασίας
κάποιου/ας άλλου/ης, καθώς και η χρησιμοποίηση εργασίας άλλου/ης - δημοσιευμένης ή μη - χωρίς τη δέουσα
αναφορά. Η αντιγραφή οποιουδήποτε υλικού τεκμηρίωσης, ακόμη και από μελέτες του/της ιδίου/ας του/
της υποψηφίου/ας, χωρίς σχετική αναφορά, μπορεί να
στοιχειοθετήσει απόφαση της Συνέλευσης του Τμήματος
για διαγραφή του/της. Στις παραπάνω περιπτώσεις, η
Συνέλευση του Τμήματος ή η Επιτροπή Προγράμματος
Σπουδών, μπορεί να αποφασίσει τη διαγραφή του/της,
αφού προηγουμένως του/της δοθεί η δυνατότητα να
εκθέσει, προφορικώς ή γραπτώς, τις απόψεις του/της
επί του θέματος.
Οποιοδήποτε παράπτωμα ή παράβαση ακαδημαϊκής
δεοντολογίας παραπέμπεται για αντιμετώπιση του προβλήματος στη Συνέλευση του Τμήματος. Ως παραβάσεις
θεωρούνται και τα παραπτώματα της αντιγραφής ή της
λογοκλοπής και γενικότερα κάθε παράβαση των διατάξεων περί πνευματικής ιδιοκτησίας από μεταπτυχιακό/η φοι-
τητή/τρια κατά τη συγγραφή εργασιών στο πλαίσιο των
μαθημάτων ή την εκπόνηση της διπλωματικής εργασίας.
Άρθρο 18
Απονομή πτυχίων - ορκωμοσίες
Φοιτητής που ολοκλήρωσε επιτυχώς τις μεταπτυχιακές
σπουδές του, ορκίζεται σε δημόσια τελετή ορκωμοσίας,
ενώπιον του/της Πρύτανη/νισσας ή του/της Αντιπρύτανη/ις ως εκπροσώπου του/της Πρύτανη και του/της Προ-
έδρου του Τμήματος, που γίνεται μετά τη λήξη εκάστης
εξεταστικής περιόδου, σε ημέρα και ώρα, που ορίζεται
από τον/την Πρύτανη σε συνεργασία με τους Προέδρους
των Τμημάτων. Ο όρκος δεν αποτελεί συστατικό στοιχείο της επιτυχούς περάτωσης των σπουδών, είναι όμως
αναγκαία προϋπόθεση για τη χορήγηση του Μεταπτυχιακού Διπλώματος Σπουδών. Για λόγους ανωτέρας βίας
(π.χ. λόγοι υγείας, διαμονή ή εργασία στο εξωτερικό,
στρατιωτικές υποχρεώσεις) και με αίτησή του προς τη
Γραμματεία του Τμήματος του, ο/η απόφοιτος/η μπορεί
να ζητήσει τη χορήγηση του τίτλου σπουδών χωρίς να
συμμετάσχει στην τελετή ορκωμοσίας ή να ζητήσει να
συμμετάσχει σε επόμενη τελετή ορκωμοσίας. Η εξαίρεση από την υποχρέωση συμμετοχής σε ορκωμοσία
εγκρίνεται από τον Πρόεδρο του Τμήματος. Πριν από
την ορκωμοσία ή την απαλλαγή από αυτή, μπορεί να
δίδεται στους αποφοίτους σχετικό πιστοποιητικό για την
επιτυχή περάτωση των σπουδών τους.
Δίπλωμα Μεταπτυχιακών Σπουδών που χορηγήθηκε,
είναι δυνατόν να ανακληθεί ή να ακυρωθεί, αν αποδειχθεί ότι δεν συνέτρεχαν την εποχή της απόκτησής του
οι εκ του νομικού και θεσμικού πλαισίου προϋποθέσεις
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 839/05.02.2024
κτήσης του. Η ανάκληση ή ακύρωση γίνεται μετά από
απόφαση της οικείας Συνέλευσης, η οποία κοινοποιείται
στον/στην Πρύτανη του Ιδρύματος.
Άρθρο 19
Αξιολόγηση του Π.Μ.Σ.
Στο τέλος κάθε εξαμήνου πραγματοποιείται αξιολόγηση
κάθε μαθήματος και κάθε διδάσκοντος/ουσας από τους
μεταπτυχιακούς φοιτητές. Η αξιολόγηση γίνεται με τη χρήση ειδικού εντύπου/ερωτηματολογίου αξιολόγησης που
συμπληρώνουν οι μεταπτυχιακοί φοιτητές. Τα μαθήματα
αξιολογούνται ως προς το περιεχόμενο, τον τρόπο διδασκαλίας, το εκπαιδευτικό υλικό και το βαθμό συσχέτισής
τους με τις αρχές και τη φιλοσοφία του μεταπτυχιακού
προγράμματος. Οι διδάσκοντες/ουσες αξιολογούνται σε
πολλά επίπεδα, τα οποία μπορεί ενδεικτικά να περιλαμβάνουν αξιολόγηση ως προς τις γνώσεις και την ικανότητα
μετάδοσής τους στους φοιτητές, την προετοιμασία τους,
τη χρήση σύγχρονης βιβλιογραφίας, την προθυμία τους
να απαντούν σε ερωτήσεις, την έγκαιρη βαθμολόγηση
και επιστροφή εργασιών και γραπτών εξετάσεων και την
τήρηση των ωρών διδασκαλίας του μαθήματος.
Η ετήσια εσωτερική αξιολόγηση του Π.Μ.Σ. γίνεται σε
συνεργασία με τη ΜΟ.ΔΙ.Π. του Πανεπιστημίου Δυτικής
Αττικής στο πλαίσιο της εσωτερικής αξιολόγησης του
Τμήματος Μηχανικών Πληροφορικής και Υπολογιστών
της Σχολής Μηχανικών και σύμφωνα με την αντίστοιχη
διεργασία του εσωτερικού Συστήματος Διασφάλισης
Ποιότητας του Πα.Δ.Α.
Η εξωτερική αξιολόγηση του Π.Μ.Σ. διενεργείται σε συνεργασία με την ΜΟ.ΔΙ.Π. στο πλαίσιο της πιστοποίησής
τους σύμφωνα με την προβλεπόμενη από την ΕΘΑΑΕ
διαδικασία.
Στο πλαίσιο αυτό αξιολογείται η συνολική αποτίμηση
του έργου που επιτελέστηκε από το Π.Μ.Σ., ο βαθμός
εκπλήρωσης των στόχων που είχαν τεθεί κατά την ίδρυσή του, η βιωσιμότητά του, η απορρόφηση των απο-
φοίτων στην αγορά εργασίας, ο βαθμός συμβολής του
στην έρευνα, η εσωτερική αξιολόγησή του από τους μεταπτυχιακούς φοιτητές, η σκοπιμότητα παράτασης της
λειτουργίας του, καθώς και λοιπά στοιχεία σχετικά με την
ποιότητα του έργου που παράγεται και τη συμβολή του
στην εθνική στρατηγική για την ανώτατη εκπαίδευση.
Άρθρο 20
Ιστοσελίδα του Π.Μ.Σ.
Το Π.Μ.Σ. έχει την ιστοσελίδα του, στην ελληνική γλώσσα. Η επίσημη ιστοσελίδα του Π.Μ.Σ. ενημερώνεται διαρ-
κώς και περιέχει όλες τις πληροφορίες και ανακοινώσεις
του προγράμματος και αποτελεί τον επίσημο χώρο ενημέρωσης των φοιτητών και φοιτητριών.
Άρθρο 21
Λοιπές διατάξεις
Οποιοδήποτε θέμα προκύψει στο μέλλον που δεν
καλύπτεται από τη σχετική νομοθεσία ή τον παρόντα
Κανονισμό, θα αντιμετωπιστεί με αποφάσεις των αρμοδίων οργάνων και όπου απαιτείται με τροποποίηση
του Κανονισμού.
ΠΑΡΑΡΤΗΜΑ Ι
ΕΚΘΕΣΗ ΑΝΑΛΥΣΗΣ ΕΞ ΑΠΟΣΤΑΣΕΩΣ ΕΚΠΑΙΔΕΥΣΗΣ
«Π.Μ.Σ ΠΛΗΡΟΦΟΡΙΚΗ ΚΑΙ ΕΦΑΡΜΟΓΕΣ»
Η Εξ Αποστάσεως Εκπαίδευση αποτελεί ένα δυναμικό
και ραγδαία εξελισσόμενο επιστημονικό πεδίο με πληθώρα συνιστωσών και μεθοδολογικών προσεγγίσεων.
Η εφαρμογή τεχνικών εξ αποστάσεως εκπαίδευσης αποτελεί μια πρόκληση για κάθε διδάσκοντα που εμπλέκεται
πρώτη φορά σε μια τέτοια διαδικασία.
Στις συνθήκες που έχουν διαμορφωθεί, είναι επιτακτική η ανάγκη ανασύνθεσης του μαθησιακού περιβάλ-
λοντος. Το σχέδιο δράσης του Πανεπιστημίου Δυτικής
Αττικής περιλαμβάνει την υποστήριξη της εκπαιδευτικής
διαδικασίας με ψηφιακά μέσα και τεχνολογίες (ασύγχρονα και σύγχρονα ηλεκτρονικά εργαλεία και περιβάλλο-
ντα), δίνοντας ταυτόχρονα έμφαση στην επιμόρφωση
των μελών του σε θέματα μεθόδων, τεχνικών και καλών πρακτικών εκπαίδευσης με ψηφιακές τεχνολογίες.
(https://www.uniwa.gr/e-learning/).
Το σύνολο του υλικού των μαθημάτων που προσφέρονται από το Πανεπιστήμιο Δυτικής Αττικής για
τη διεξαγωγή της εξ αποστάσεως εκπαίδευσης μέσω
ασύγχρονων και σύγχρονων ψηφιακών τάξεων και
εργαλείων (Open eclass, Moodle, MS Teams καθώς
και εναλλακτικών αυτών), συμπεριλαμβανομένων
ενδεικτικά αλλά όχι περιοριστικά, κειμένων, διαφανειών, γραφημάτων, γραφικών, φωτογραφιών, βίντεο,
σχεδιαγραμμάτων, απεικονίσεων, προσομοιώσεων
και γενικά κάθε είδους αρχείων, αποτελεί αντικείμενο
πνευματικής ιδιοκτησίας (copyright) και διέπεται από
τις εθνικές και διεθνείς διατάξεις περί Πνευματικής
Ιδιοκτησίας, με εξαίρεση τα ρητώς αναγνωρισμένα
δικαιώματα τρίτων.
Συνεπώς, απαγορεύεται ρητά η με οποιονδήποτε
τρόπο καταγραφή, βιντεοσκόπηση, ηχογράφηση, όπως
επίσης η αναπαραγωγή, αναδημοσίευση, αντιγραφή,
μετάδοση, έκδοση, μετάφραση, τροποποίηση του υλικού των μαθημάτων που διεξάγονται από απόσταση,
τμηματικά ή περιληπτικά, χωρίς τη ρητή προηγούμενη
έγγραφη συναίνεση του Διδάσκοντα.
Σε περίπτωση που διαπιστωθεί παράβαση της παραπάνω απαγόρευσης, πρόκειται να κινηθεί άμεσα η
διαδικασία επιβολής όλων των νόμιμων κυρώσεων και
ιδίως η άσκηση ποινικής δίωξης κατά του υπαιτίου και
ικανοποίηση όλων των αξιώσεων, σύμφωνα με τις διατάξεις περί Πνευματικής ιδιοκτησίας.
Των ανωτέρω εξαιρείται η απλή παρακολούθηση και
«φόρτωση» (download) του μαθησιακού υλικού για αυστηρά προσωπική χρήση των φοιτητών για σκοπούς
μελέτης, εκπόνησης ασκήσεων/εργασιών και διεξαγωγής έρευνας.
Σε περίπτωση πρόθεσης βιντεοσκόπησης ηλεκτρονικής διάλεξης ή άλλης σύγχρονης εκπαιδευτικής δρα-
στηριότητας (ασκήσεις πράξης, εργαστηριακή ομάδα) εκ
μέρους του Διδάσκοντα θα πρέπει, πριν την έναρξη της
καταγραφής, να ενημερώνονται οι συμμετέχοντες φοιτητές ώστε να συναινούν ή και να έχουν τη δυνατότητα
απενεργοποίησης της κάμερας, του μικροφώνου τους ή
ακόμα και αποχώρησης από τη σύσκεψη.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 839/05.02.2024
Μέρος των μαθημάτων του Μεταπτυχιακού προγράμματος σπουδών «Πληροφορική και Εφαρμογές» θα διε-
ξάγονται με σύγχρονη εξ’ αποστάσεως εκπαίδευση. Η εξ’
αποστάσεως σύγχρονη εκπαίδευση δεν θα ξεπερνά σε
καμία περίπτωση το 80% των πιστωτικών μονάδων του
Π.Μ.Σ. Η εποχή μας επιβάλει την αξιοποίηση ψηφιακών
εργαλείων και την ενίσχυση των ψηφιακών δεξιοτήτων
του ανθρώπινου δυναμικού και πολύ περισσότερο σε
ένα Π.Μ.Σ. που συνδέεται άμεσα με αυτά τα ζητούμενα. Με την εξ αποστάσεως εκπαίδευση, εκτός από την
γνωστική ωφέλεια, το Π.Μ.Σ. θα συμβάλει και στη μείωση της ενέργειας που απαιτείται για τη μεταφορά των
φοιτητών στο χώρο του Πανεπιστημίου και της ενέργειας που θα δαπανούσε το ίδρυμα με τη λειτουργία
των αιθουσών του. Για την σύγχρονη εξ’ αποστάσεως
εκπαίδευση θα χρησιμοποιηθεί το Microsoft Teams με
παράλληλη υποστήριξη κυρίως της εκπαιδευτικής πλατφόρμας Moodle και δευτερευόντως του eclass. Θα είναι
διαθέσιμο στους φοιτητές, το απαραίτητο εκπαιδευτικό
υλικό για τις σπουδές τους, σε όλη τη διάρκεια του προγράμματος μέσω του Microsoft Teams και του Moodle.
Στους μεταπτυχιακούς φοιτητές θα δίνεται η δυνατότητα αξιοποίησης του Office365 μέσω του Πανεπιστημίου
Δυτικής Αττικής. Με την εμπειρία που διαθέτει το Πανεπιστήμιο Δυτικής Αττικής σε εργαλεία σύγχρονης και
ασύγχρονης εκπαίδευσης, επιτυγχάνεται μία εξαιρετική
προσομοίωση της εκπαιδευτικής αίθουσας και συνολικά
της εκπαιδευτικής διαδικασίας.
Ο συνδυασμός δια ζώσης εκπαίδευσης με εξ αποστάσεως (σύγχρονη και ασύγχρονη) που θα παρέχεται από
το Π.Μ.Σ. «Πληροφορική και Εφαρμογές» γενικά, θα δημιουργεί ένα εξαιρετικό περιβάλλον που θα οδηγεί σε μία
φοιτητοκεντρική διαδικασία μάθησης. Ο φοιτητής καλείται να μελετήσει και να αποκτήσει γνώση διά ζώσης και
από απόσταση, ενώ σημαντικό ρόλο σε αυτόν τον στόχο
παίζει η συνεργασία με άλλους φοιτητές καθώς και με
τον διδάσκοντα. Έτσι, ο ρόλος του καθηγητή-διδάσκοντα
στο Π.Μ.Σ. «Πληροφορική και Εφαρμογές» μετατρέπεται
σε καθηγητή- σύμβουλο μιας και ο στόχος του είναι να
βοηθήσει τον φοιτητή αλλά και να τον συμβουλέψει σε
ζητήματα που έχουν να κάνουν με τον τρόπο μελέτης.
Όλοι οι διδάσκοντες στο Πανεπιστήμιο Δυτικής Αττικής
εκπαιδεύονται και υποστηρίζονται από το Γραφείο Υποστήριξης Διδασκαλίας και Μάθησης πάνω στη διδασκα-
λία με τη μεθοδολογία της εξ αποστάσεως εκπαίδευσης
και έτσι διασφαλίζεται η εξοικείωσή τους με το συγκεκριμένο σύστημα εκπαίδευσης.
Σε όλους τους φοιτητές του Π.Μ.Σ. «Πληροφορική και
Εφαρμογές» θα παρέχονται επιπρόσθετα MS OFFICE
365 με δυνατότητα αποθήκευσης 30GB στο cloud της
Microsoft. To Πανεπιστήμιο Δυτικής Αττικής διαθέτει δύο
πλατφόρμες ασύγχρονης εξ’ αποστάσεως εκπαίδευσης
(Moodle, e-class). Το Π.Μ.Σ. θα χρησιμοποιεί και τα δυο
συστήματα ασύγχρονης ηλεκτρονικής εκπαίδευσης
του Πανεπιστημίου (Moodle, e-class) και την Πλατφόρμα σύγχρονης εξ’ αποστάσεως εκπαίδευσης MS Teams.
Στο Τμήμα Μηχανικών Πληροφορικής και Υπολογιστών
δραστηριοποιείται ομάδα μελών ΔΕΠ και ΕΔΙΠ για τη
λειτουργία και ανάπτυξη των συστημάτων Ηλεκτρονικής
Εκπαίδευσης του ΠΑ.Δ.Α.
Το πρόγραμμα σπουδών του Π.Μ.Σ. «Πληροφορική και
Εφαρμογές» βασίζεται στη διαπίστωση ότι οι σύγχρονες
επιχειρήσεις αντιμετωπίζουν διαρκώς νέες προκλήσεις
στον σχεδιασμό και την υλοποίηση των δραστηριοτήτων
τους. Το πρόγραμμα σπουδών του έχει σχεδιαστεί με
τρόπο τέτοιο ώστε να ενθαρρύνει την ενεργό συμμετοχή
και να προωθεί διεπιστημονικές προσεγγίσεις. Το μεταβαλλόμενο προφίλ των συγχρόνων επιχειρήσεων θέτει
σε πρώτο πλάνο τον ανθρώπινο παράγοντα που πρέπει
να λειτουργήσει ως αισθητήρας διαφορετικών οπτικών
ερμηνείας του εξωτερικού περιβάλλοντος.
Τα μαθήματα στο Π.Μ.Σ. θα είναι ένα μείγμα παραδοσιακών και καινοτόμων μεθόδων διδασκαλίας. Η ανάληψη
ρόλων, η βιωματική μάθηση, η αναπαράσταση επιχειρηματικών παιγνίων (business ecosystems), η εκπαίδευση
μέσα στο χώρο της επιχείρησης (μέσω επισκέψεων),
οι διαλέξεις στελεχών επιχειρήσεων και διδασκόντων
πανεπιστημίων της αλλοδαπής και της ημεδαπής αποτελούν συστατικά στοιχεία της εφαρμογής εκπαιδευτι-
κών- επιμορφωτικών τεχνικών. Η καινοτομική προσέγγιση των μαθημάτων συχνά θα επιτυγχάνεται μέσα από
τις συνέργειες των διδασκόντων και των ερευνητικών
εργαστηρίων που λειτουργούν στο Τμήμα Μηχανικών
Πληροφορικής και Υπολογιστών.
Στο Π.Μ.Σ. θα εφαρμόζονται και ένα σύνολο από καλές
πρακτικές όπως η συνεχής επαφή με τους φοιτητές και
πέραν των υποχρεώσεων του οδηγού σπουδών και η
αναμόρφωση της διδασκαλίας ανάλογα με τις τρέχουσες
εξελίξεις.
Η άποψη του φοιτητή θα εκφράζεται τακτικά, καθώς
σε πολλά μαθήματα του Π.Μ.Σ. οι φοιτητές θα καλούνται -σε συχνή βάση- κατά τη διάρκεια του μαθήματος
να συμπληρώσουν ένα μικρό ερωτηματολόγιο ανατροφοδότησης σχολίων προς τον καθηγητή έτσι ώστε
κατ’ αρχάς να επισημαίνονται άμεσα οι λειτουργικές
δυσκολίες σε ένα μάθημα αλλά και να συντελείται αυτοβελτίωση της οργάνωσης του μαθήματος και του
Διδάσκοντα.
Επιπλέον, κατά τη διάρκεια των σπουδών τους, πολλοί από τους φοιτητές, συνήθως, καλλιεργούν, σχέση
συνεργασίας με τους διδάσκοντες, κάτι που διατηρεί
την επικοινωνία κατά το μεγαλύτερο μέρος της διάρκειας των σπουδών και επιτρέπει τη συζήτηση για άλλα
θέματα, πέρα από το στενό περιθώριο του μαθήματος
στο οποίο έχει ξεκινήσει η συνεργασία.
Η απόφαση αυτή να δημοσιευθεί στην Εφημερίδα της
Κυβερνήσεως.
Αιγάλεω, 26 Ιανουαρίου 2024
Ο Πρύτανης
ΠΑΝΑΓΙΩΤΗΣ ΚΑΛΔΗΣ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 839/05.02.2024
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
• Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20240200839.pdf | Tokens: 76975]